ועדת הכלכלה, כנסת 25, פרוטוקול מספר 100, 2023-05-08 00:00

דוד ביטן: אני פותח את ישיבת הוועדה

דוד ביטן:  הנושא הוא פרק ד' (גז טבעי), למעט סעיף 17(1) (בעניין הארכת תוקף רישיון נתג"ז) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג-2023

דוד ביטן:  בעיקרון, אנחנו צריכים להצביע היום אבל יש כל מיני הערות אחרונות

דוד ביטן:  נתקדם להערות האלה ואחר כך נעבור להצבעות

טל פוקס: תודה

טל פוקס:  אנחנו נתחיל בכמה תיקונים, שחלקם כבר דיברנו עליהם בפעם הקודמת והכנסנו אותם לנוסח, ועוד כמה דברים קטנים שרצינו לציין פה בעקבות ההקראה של פעם קודמת ולהשלים את ההקראה

טל פוקס:  נתחיל בזה ונמשיך משם

טל פוקס:      התיקונים הראשונים שאני אקריא מתייחסים לסעיף 17 להצעת חוק ההסדרים

טל פוקס:  דבר ראשון שאני רוצה להתייחס אליו נמצא בסעיף 26ב(3)(ב) לחוק הגז הטבעי, הסעיף המוצע

טל פוקס:  בעקבות הישיבה הקודמת הורדנו את כל התנאים הנוספים לעניין קרקע שייעודה שטח ציבורי פתוח, ובהמשך נגיע לזה, במקביל תוקן סעיף 26ה(ג) ונכנסה אפשרות של הפגיעה בשצ"פ כשיקול בהחלטת הגורם המאשר

טל פוקס:       זה דובר בדיון הקודם, אנחנו נקריא את נוסח סעיף 26ב(3)(ב) המוצע לאחר התיקון:     "קרקע שייעודה שטח ציבורי פתוח;"     אני ממשיכה הלאה לסעיף 26ה(ב)(2) בהצעת החוק

טל פוקס:  אנחנו מוסיפים פסקה שלפיה אי אפשר יהיה לקבוע בתנאים של האישור לבקשה, בקשה לתיאום או התייעצות עם בעל מיתקן תשתית או אישורו

טל פוקס:  זה כבר הוקרא בישיבה הקודמת, הסיבה היא שכבר יש שני תיאומים איתו בשלבים מוקדמים יותר של ההליך – אחד לפי 26ב(1) ואחד לפי 26ד – לפני הגשת הבקשה ואחריה, בעצם שלא יהיה ניתן לעכב את הביצוע פעם נוספת גם לאחר שאושרה הבקשה

טל פוקס:  אני מקריאה את נוסח סעיף 26ה(ב)(2):         אני עוברת לסעיף הבא, 26ה(ג), כתיקון משלים לתיקון בתנאי שעניינו שטח ציבורי פתוח שהקראתי כרגע

טל פוקס:  בסעיף 26ב(3)(ב), שבעצם החלטנו שכל שטח ציבורי פתוח יוכל להיכנס במקור לתוך גדרי הבקשה של הליך מהיר, הוספנו הוראה שההחלטה של הגורם המאשר תונחה גם על פי אפשרות הפגיעה בקרקע שייעודה שטח ציבורי פתוח, שנכללת בתחום הבקשה

טל פוקס:       הנושא הזה דובר בישיבה הקודמת, אני אקריא את נוסח סעיף 26ה(ג) המוצע:          תיקון אחרון שאני רוצה להתייחס אליו במסגרת סעיף 17 להצעת חוק ההסדרים מתייחס לתוספת השנייה, לסעיף 2(א) בתוספת

טל פוקס:  אנחנו מוסיפים בסופה הוראה לעניין החובה להעביר אסמכתה גם לגבי העברת הודעה לבעל מיתקן תשתית לגורם המאשר

טל פוקס:       בעצם הייתה לנו הוראה קיימת כזאת שמעדכנת את הגורם המאשר לגבי בעל מקרקעין והיה חסר שם משהו טכני, שהגורם המאשר צריך לדעת שנשלחו ההודעות ולהיות מודע לכך גם לעניין הזמנים וגם לעניין אישור הבקשה

טל פוקס:      אני מקריאה את נוסח סעיף 2(א) המוצע לתוספת השנייה:          הסיפה שהקראתי בסוף היא הסיפה שהתווספה לגבי ההודעה

טל פוקס:  זה לעניין סעיף 17 המוצע לחוק ההסדרים

טל פוקס:      אני עוברת לסעיף 17ב לחוק ההסדרים, שנוגע לתאגידי המים, שגם עליו דנו

טל פוקס:  בעניין הזה אני רוצה להקריא את הנוסח שהוסכם ועליו דיברנו גם בישיבה הקודמת, נוסח מוצע לסעיף 17ב להצעת חוק ההסדרים

דוד ביטן: את זה סיימנו בישיבה הקודמת

טל פוקס: נכון

טל פוקס:  אני רק מקריאה את הנוסח:  
"החל מיום תחילתו של חוק זה ועד יום ז' בסיון התשפ"ח (1 ביוני 2028), יקראו את סעיף 2 לחוק תאגידי מים וביוב, התשס"ה-2001, כך שבהגדרה פעילות נוספת, בסופה יבוא:  (7) ביצוע עבודות להקמת תשתית גז טבעי מטעמו של בעל רישיון לחלוקת גז טבעי, כהגדרתו בחוק משק הגז הטבעי, התשס"ב-2002 (להלן – חוק משק הגז הטבעי), לפי הסכם שייחתם עם בעל הרישיון; אין בהוראות פסקה זו כדי לגרוע מהוראות לפי חוק משק הגז הטבעי, ובכלל זה כדי להתיר לחברה העוסקת בביצוע עבודות מטעם בעל רישיון לחלוקה כאמור, לפעול כבעל רישיון לפי הוראות חוק משק הגז הטבעי"

דוד ביטן: לפי זה, תאגיד מים יכול לבצע עבודות

טל פוקס: בהינתן שאישרו לבצע את זה כפעילות נוספת, הוא יכול לבצע

דוד ביטן: מי צריך לאשר, לא הבנתי

דוד ביטן:  אנחנו מאשרים את זה פה בחוק

דוד ביטן:  לא הבנתי את זה

דוד ביטן:  לא, לא, לא, מאוד מצטער

דוד ביטן:  הם יכולים לבצע, יגישו הצעות

דוד ביטן:  אם הם ירצו, יתנו

דוד ביטן:  למה אתם שולחים אותי לעוד אישור? זה לא מקובל עליי

טל פוקס: לא שולחים לעוד אישור

טל פוקס:  זה הנוסח שהוסכם

דוד ביטן: זה נוסח שלא הוסכם עליו

דוד ביטן:  הם יכולים לבצע, נקודה

דוד ביטן:  לא לאשר ולא אישורים כאלה ואחרים

דוד ביטן:  מה פתאום, מאיפה הבאתם את זה?     

טל פוקס: שוב, זה גם הנוסח שהיה

דוד ביטן: לא, לא, זה לא הנוסח שמקובל

דוד ביטן:  זה לא מה שאני ביקשתי

משה גראזי: משה גראזי, רשות הגז הטבעי, משרד האנרגיה

משה גראזי:  היושב-ראש, הם יכולים לבצע כמו כל פעילות נוספת שכתובה להם בחוק

דוד ביטן: רק אם נתקן את החוק הם יכולים

משה גראזי: זה התיקון בעצם

דוד ביטן: שמה? מה זה לאשר?     

טל פוקס: שמאפשר

דוד ביטן: אמרת משפט שלא מקובל עליי

צחי בר ציון: אם יורשה לי לנסות להסביר

אליהו ברוכי: בשביל מה ישבנו פה?     

דוד ביטן: אני לא מבין את העניין הזה

צחי בר ציון: רגע, אני רק אנסה להסביר

דוד ביטן: לא, לא, עזבו אותי

דוד ביטן:  זה שונה ממה שביקשנו, אני מאוד מצטער

דוד ביטן:  זה צריך להיות ברור, תיקון החוק, שהם כן יכולים לבצע את העבודה

דוד ביטן:  אם ירצו, יגישו הצעה, יבצעו; לא יגישו, לא יבצעו

טל פוקס: אני אנסה להסביר

דוד ביטן: מה העניין הזה, אני לא מבין

דוד ביטן:  מה אתם עושים לי ככה פתאום

טל פוקס: דבר ראשון, זה לא השתנה מהפעם הקודמת, זה גם היה הנוסח

דוד ביטן: אז הנוסח הזה, לא שמתי לב אליו, אני מאוד מצטער

דוד ביטן:  אין דבר כזה שעוד צריכים אישור

דוד ביטן:  אין אישורים נוספים, זה דבר ראשון

דוד ביטן:      דבר שני, ביקשו רשות המים הוראת שעה

דוד ביטן:  מקובל עליי, אין לי בעיה, שיבדקו איך זה עובד אבל אפשר להאריך את הוראת השעה הזאת גם כן לתקופה נוספת, אם ירצו

דוד ביטן:  אם יבואו ויגידו, אז אין בעיה, ועדת הכלכלה תאשר את זה

טל פוקס: אין מניעה להאריך הוראות שעה אם רוצים להאריך הוראות שעה

טל פוקס:  העניין של האישור זה שתאגיד מים וביוב, כדי שהוא יוכל לעשות פעילויות שהן מעבר לפעילויות בבסיס עיסוקו, ופה אתם מוזמנים להוסיף, הוא צריך ברישיון שלו – זה ברישיון, נכון?     

קריאה: כן

טל פוקס: אפשרות לעשות פעילות נוספת

טל פוקס:  אנחנו הכנסנו את האפשרות לעשות עבודות גז טבעי

דוד ביטן: מי צריך לחתום על הרישיון, לא הבנתי

משה גראזי: הממונה על התאגידים

דוד ביטן: הוא הסכים אבל, זה כל העניין

משה גראזי: נכון

נטע שפירא: יש רשימה סגורה של עיסוקים שאותו תאגיד - - -     

דוד ביטן: אחרי שהוא הסכים צריך לפנות אליו עוד פעם?      

נטע שפירא: כן

נטע שפירא:  זה נבחן ביחס לכל תאגיד בפני עצמו

דוד ביטן: הוא הסכים הרי

דוד ביטן:  בלי ההסכמה שלו לא הייתי מכניס את זה

טל פוקס: הוא הסכים לנוסח הזה

דוד ביטן: אז מה העניין? למה צריך לפנות אליו עוד פעם?      

טל פוקס: זה כמו כל פעילות נוספת אחרת

דוד ביטן: לא, לא

דוד ביטן:  זה יהיה כתוב במפורש

דוד ביטן:  זה תיקון הרישיון מבחינתי

דוד ביטן:  אני לא מוכן עוד פנייה ועוד בירוקרטיה ועוד רגולציה, עזבו אותי כבר מהעניין הזה

דוד ביטן:  מספיק

דוד ביטן:  אתם לא יודעים לשחרר? תשחררו

דוד ביטן:  כל דבר צריכים לבוא אליכם עוד פעם ועוד פעם? מה הולך אתכם, אני לא מבין

משה גראזי: זה לא אלינו

משה גראזי:  זה לרגולטור

דוד ביטן: לא משנה

דוד ביטן:  אז רשות המים

דוד ביטן:  את יודעת מה, אני לא מוכן הוראת שעה, זה יהיה כתוב לכל החיים, זה הכול

דוד ביטן:  אתם רוצים ככה אז יהיה ככה

דוד ביטן:  הלכתי אתכם על העניין הזה

דוד ביטן:  זה מה שיפתור חלק גדול מהבעיות בתוך הרשויות

דוד ביטן:  מה העניין הזה, אני לא מבין

דוד ביטן:  מסכמים משהו

דוד ביטן:  למה אחר כך צריך ניסוח, לבוא אליי ככה? לא מבין

טל פוקס: זה מה שסוכם

דוד ביטן: לא, לא, זה לא סוכם

דוד ביטן:  אני אמרתי בדיוק מה אני רוצה, אני מאוד מצטער

טל פוקס: אתה רוצה שנמשיך את הדברים האחרים?     

דוד ביטן: מה עוד יש חוץ מזה? מה זה, כל פעם צריך לבוא לרשות המים

דוד ביטן:  הם הסכימו, נגמר

טל פוקס: התיקון האחרון הוא בסעיף - - -     

דוד ביטן: לא, אני לא מוכן לשום דבר

דוד ביטן:  רשות המים הסכימה, שיהיה כתוב ברחל בתך הקטנה, זה הכול

דוד ביטן:  לא יפנו אליו ולא ידברו איתו על זה

דוד ביטן:  אם החברות ירצו שהם יעשו את העבודה, יעשו

דוד ביטן:  לא צריכים לפנות לאף אחד

דוד ביטן:  מספיק כבר עם העניין הזה, צריך כל פעם להסתובב סביב הציר

יונתן פלורסהיים: נעלה את רשות המים

דוד ביטן: לא מוכן לשמוע

דוד ביטן:  רשות המים הסכימו? נגמר

דוד ביטן:  זהו, לא רוצה לשמוע

דוד ביטן:  אנחנו בסוף העניין הזה, מספיק כבר עם זה

שלום דנינו: אנחנו לא שומעים שום נימוק

דוד ביטן: סתם, עוד פעם לבוא אליו

אליהו ברוכי: כבוד היושב-ראש, ככה זה

אליהו ברוכי:  אנחנו מסכמים פה דברים, הולכים בניסוחים, הורסים את הכול

טל פוקס: אני רק רוצה לציין שזה המתווה שהוסכם עליו

דוד ביטן: לא נכון, זה לא המתווה

טל פוקס: זה מה שהוקרא בפעם הקודמת

דוד ביטן: לא יודע, אולי ביניכם דיברתם

דוד ביטן:  אני יודע מה אני אמרתי והם הסכימו וכולם הסכימו, ועכשיו פתאום צריך עוד פעם לבוא עם רגולציה נוספת

דוד ביטן:  מה פתאום

יונתן פלורסהיים: מבחינת רשות המים, הנימוק הוא שיש תאגידי מים גדולים וחזקים שיכולים לעשות את זה בלי בעיה ויש תאגידי מים פחות חזקים

דוד ביטן: בסדר גמור, אבל מי שלא יכול לעשות, הוא לא יעשה

אליהו ברוכי: שהוא לא יעשה, שחברות הגז לא יאשרו לו - - -     

דוד ביטן: זה לא חובה

דוד ביטן:  הם רוצים – ייקחו; לא רוצים – לא ייקחו

יונתן פלורסהיים: חברות הגז לא אחראיות על היציבות הפיננסית שלו, על פריסת התשתיות שלו

יונתן פלורסהיים:  אם יש עכשיו תאגיד מים שלא מבצע את תוכנית החלפת קווי ביוב לדוגמה - - -     

דוד ביטן: שלא ייקחו אותו

דוד ביטן:  החוק הוא חוק

דוד ביטן:  רשות המים יכולה לבוא לתאגידים שעושים את העבודה, שמחברים, יגידו להם: רבותיי, אלה ואלה, יש להם את האיתנות הפיננסית

יונתן פלורסהיים: זה בדיוק מה שמוצע כאן בעצם

דוד ביטן: לא, זה לא בחוק

שלום דנינו: שיהיה הפוך

שלום דנינו:  זה לא שצריך לבוא אליכם

שלום דנינו:  אתם תבואו אליהם ותגידו, אתם משתתפים במכרז שהוא גדול עליכם

שלום דנינו:  חברות הגז יגידו להם, אתם לא מתאימים לנו

שלום דנינו:  יש פה איזה מרחב תמרון

דוד ביטן: הרי הם צריכים להשתתף בהצעת מחיר או מכרז של רשות המים, שהם יבקשו שתהיה המלצה של רשות המים על האיתנות ועל היכולת של החברה כחלק מתנאי המכרז

דוד ביטן:  למה צריך לכתוב את זה בחוק? למה, תסבירו לי

דוד ביטן:  מספיק כבר עם זה, די

דוד ביטן:  רשות המים, רשות המים, רשות המים

יונתן פלורסהיים: אני חושב שכדאי שהם יבואו או שהם יעלו בזום, יציגו את עמדתם ואז תכריע

דוד ביטן: לא יהיה כתוב בחוק דבר כזה

דוד ביטן:  לא, אין צורך

דוד ביטן:  אתם לא מבינים שיש פתרון לזה בלי קשר לחוק? כל דבר צריך להכניס לחוק? את הסמכות של רשות המים?      

צחי בר ציון: פשוט לצערנו, נציגי רשות המים לא פה

דוד ביטן: הם לא פה – לא פה

צחי בר ציון: מה שהציג היועץ המשפטי של רשות המים בפעם הקודמת שהוא היה פה, מה שהם אמרו, הם רוצים את זה בדרך הרגילה שלהם לכל עיסוק נוסף

צחי בר ציון:  חשוב מאוד להבין את הרעיון

צחי בר ציון:  הנושא הזה הוא לא ליבת העיסוק של תאגיד מים וביוב

דוד ביטן: נכון

דוד ביטן:  לא ליבת העיסוק לפי חוק תאגידי מים אבל עכשיו אנחנו משנים את החוק

שלום דנינו: ועם הזמן, תראו שהם יהיו מומחים

צחי בר ציון: רק חצי דקה להסביר את התפיסה של רשות המים, ברשותכם

דוד ביטן: התפיסה לא מקובלת

דוד ביטן:  עזוב

דוד ביטן:  זה מנוגד למה שדיברנו, מנוגד להסכמה שלהם

צחי בר ציון: זה מה שהוא הציג בישיבה

דוד ביטן: בסדר, יש לזה פתרון במכרז

דוד ביטן:  הם יתנו את זה באישור של רשות המים לגבי איתנות פיננסית וכל מיני דברים והם יביאו, ואז זה חלק מהתנאים, מה הבעיה

דוד ביטן:  למה צריך עכשיו לבוא עוד פעם לרשות המים?      

משה גראזי: היושב-ראש, אני יכול ממש בכמה שניות להתייחס

משה גראזי:  יש כללים היום שמאפשרים לתאגיד לפעול

משה גראזי:  מה שהוספנו זה שהם יוכלו לפעול בפעילות נוספת

משה גראזי:  היום התנאים הם שחברה, הפעילות הזאת לא תגרום להם להפסדים, שהיא תהיה רווחית

דוד ביטן: נראה לך שהרשות המקומית, הדירקטוריון, ייתן להם לגשת להצעה, שהם יפסידו?     

אליהו ברוכי: אתם רוצים אולי גם את תאגידי המים - - -     

משה גראזי: לא, לא

דוד ביטן: מה אתם רוצים?     

משה גראזי: הכללים קיימים, פשוט תאגיד צריך לעמוד בזה

דוד ביטן: לא, לא

דוד ביטן:  עזוב, לא מוכן לחזור

שלום דנינו: חבר'ה, תשחררו את השוק

שלום דנינו:  הדברים יסתדרו, יש איזה מרחב תמרון עסקי בכל דבר

שלום דנינו:  זה לא רוסיה – לבוא, לחתום

משה גראזי: אבל הכללים קיימים, תאגיד יכול לפעול

שלום דנינו: אז למה צריך עוד אישור?      

משה גראזי: הוא לא צריך

משה גראזי:  הוא צריך לעמוד בתנאים שהפעילות הזאת לא פוגעת בפעילות של תאגיד המים

אליהו ברוכי: ואתה רוצה לבדוק כל אחד אם הוא פוגע או לא פוגע? יש להם דירקטוריון, יש להם חברה, תן להם להתנהל

משה גראזי: לא

משה גראזי:  אם עכשיו הוא ייכנס לפעילות הפסדית אז יגידו זה לא מתאים

אליהו ברוכי: אז מי יגיד? יש דירקטוריון, יש מנכ"ל, שהוא יגיד את זה, אלא אם כן אתה רוצה גם לנהל אותם

צחי בר ציון: זה לא אנחנו, אבל ברשותכם

אלון שוסטר: גראזי, מה שלא ברור לי, אם יש כללים שהם קובעים אז למה צריך עוד כללים?      

משה גראזי: לא צריך עוד כללים

אלון שוסטר: אנחנו מאפשרים להם לעשות משהו

אלון שוסטר:  הם כפופים ממילא לכללים ולרגולציה

משה גראזי: אלון, אני אתן דוגמה

משה גראזי:  אם תאגיד למשל לא עמד בתוכנית הפיתוח שלו, והקשב שלו עכשיו הולך לזה, אז לא רוצים את זה

משה גראזי:  אני לא חושב שיש איזשהו אילוץ, הכללים קיימים, רק הוסיפו את האפשרות שהם יוכלו גם להניח תשתית גז טבעי

דוד ביטן: אין בעיה

דוד ביטן:  אני מסביר לך

דוד ביטן:  אתה הרגולטור?     

משה גראזי: לא של התאגידים

דוד ביטן: אתה רגולטור שלהם, ואלה רגולטור של התאגידים

דוד ביטן:  תוציאו הנחיות מסוימות, לא צריך את זה

משה גראזי: אז יש כללים

משה גראזי:  צריך

דוד ביטן: אז תוציאו

דוד ביטן:  מה אתם רוצים מהחוק? כל דבר מכניסים לחוק

דוד ביטן:  בשביל מה?     

משה גראזי: אבל יש כללים

משה גראזי:  הכללים לפעילות נוספת של תאגיד הם קיימים

אלון שוסטר: והכללים האלה מנוגדים, מה שאנחנו נוסיף פה?      

משה גראזי: לא

משה גראזי:  אני לא הרגולטור של התאגידים

משה גראזי:  אני יושב שם במועצה אבל אני נציג של המשרד

משה גראזי:  אם תאגיד לצורך העניין לא ביצע את תוכנית הפיתוח ועכשיו הוא יבוא ויגיד, אני רוצה לעשות גז טבעי או ביו-גז או להקים בתי ספר, יבוא הממונה ויגיד לו, זה לא מתאים, קודם תעשה את הפעילות של מים וביוב ואחרי זה תבוא אליי

דוד ביטן: בקיצור, לא יהיה כלום

משה גראזי: לא, אבל כולם עומדים בזה

דוד ביטן: כולם עומדים, אז מה אתה רוצה? מה אתה רוצה מהחוק?     

צחי בר ציון: הרעיון הוא מאוד פשוט, בלי קשר לגז

צחי בר ציון:  כמו כל פעילות שהיא עיסוק נוסף של תאגיד מים וביוב, לאותם כללים שיחולו גם פה, כלומר מוסיפים את זה לסעיף 7, שזה הסעיף שמאפשר את הפעילות הנוספת, בלי זה התאגיד לא יכול, ועל כל שאר הדברים חלים אותם כללים שחלים על פעילות נוספת אחרת, לא משהו מיוחד לזה

צחי בר ציון:  אותם כללים ואותם רעיונות ואותן דרכים שיכולים - - -     

דוד ביטן: רבותיי

צחי בר ציון: רגע, ברשותכם

דוד ביטן: עזוב אותנו מהוויכוח הזה

דוד ביטן:  הנימוק שלכם לא מתקבל

צחי בר ציון: אבל זה לא אנחנו, זה רשות המים

דוד ביטן: לא משנה

דוד ביטן:  לא מתקבל

דוד ביטן:  אתם תפתרו את הבעיה הזאת בדרך אחרת מחוץ לחוק

דוד ביטן:  הרגולטור יכול לבוא לתאגידים, להגיד להם: רבותיי, אתם לא יכולים להגיש בקשות כאלה, מסיבות א', ב', ג'

דוד ביטן:  מה אני צריך להכניס לחוק עכשיו? בחוק כתוב כך וכך

דוד ביטן:  זה לא ילך הסיפור הזה

משה גראזי: החוק לא מתייחס לזה, אדוני היושב-ראש

דוד ביטן: אני שאלתי את היועצת, היא אמרה לי משהו אחר

משה גראזי: טל, דיברנו עם אבי

משה גראזי:  אבי סלונים בדרך לפה

משה גראזי:  היום המצב הוא שאין אילוץ, כלומר יש כללים לפעילות נוספת

משה גראזי:  אין שום מגבלה

טל פוקס: יש

משה גראזי: כל עוד התאגיד עומד בתנאים שקבעו לו לפעילות נוספת, הוא יכול לבצע

טל פוקס: אבל זה צריך להיות מוסכם ברישיון, אם אני מבינה נכון, לפי סעיף 14

משה גראזי: הוא בא לאישור של הממונה שהוא עומד בתנאים, זה הכול

משה גראזי:  אם הוא לא ביצע את תוכנית הפיתוח שלו, מובן מאליו, גם אני לא הייתי מאשר לגוף המפוקח שלי לעשות פעילות אחרת אם הוא לא פרס תשתית גז טבעי

משה גראזי:  זה די מובן מאליו, אין פה שום אילוץ

צחי בר ציון: אין פה דבר שונה מכל פעילות נוספת אחרת של התאגיד

צחי בר ציון:  אותם עקרונות, אותם רעיונות, כשמאפשרים עכשיו לעשות פעילות נוספת

צחי בר ציון:  יחד עם זאת, צריך להשאיר לרגולטור שתאגיד המים - -      

דוד ביטן: לא משאיר שום דבר לרגולטור

צחי בר ציון: - - שהמטרה והאחריות שלו היא קודם כול שיהיה תאגיד מים וביוב

דוד ביטן: כלום

דוד ביטן:  זה הכול

דוד ביטן:  עזבו אותי מזה

דוד ביטן:  אתם תלמדו גם, כשאתם אומרים משהו, תעמדו מאחורי זה ואל תבואו לי עם סיבוב הפוך

משה גראזי: סיכמנו

משה גראזי:  לא?      

דוד ביטן: סיכמנו, אז נגמר

דוד ביטן:  מה העניין שלכם? הרגולטור יכול לסדר את העניין, גם אתם וגם הוא, בצורה אחרת, לא צריך את זה בחוק

נטע שפירא: הנוסח שהוקרא בישיבה הקודמת היה פחות או יותר זה

נטע שפירא:  היועץ המשפטי של רשות המים היה פה בתחילת השבוע שעבר וזה מה שהוא הקריא, זה היה הנוסח

דוד ביטן:  אני לא שמעתי את זה

קריאה: תסתכלו בפרוטוקול, מה שהוא אמר

דוד ביטן: זה נוסח שעקפתם אותי

קריאה: בכל אופן הם בדרך לפה כדי להסביר, אז אם אתם רוצים לעבור לסעיף הבא

דוד ביטן: הם יכולים עד מחר, אני לא אתן להם בכלל זכות דיבור

דוד ביטן:  זה הכול, נגמר הסיפור הזה

דוד ביטן:  אתם לא תעקפו אותנו בניסוחים

דוד ביטן:  הבנתם אותי? אולי אתם לא מבינים את זה

דוד ביטן:  זה נתון לפתרון במסגרת הרגולציה, ללא קשר לחוק

דוד ביטן:  אל תיתנו להם להגיש הצעות במכרז אם יש בעיה עם אותו תאגיד

דוד ביטן:  והם, תורו להם לא לקבל הצעות מהם, זה הכול

דוד ביטן:  מה צריך את זה בחוק עכשיו עוד פעם? כל תאגיד יצטרך לפנות לרגולטור ועוד פעם הוא יהיה בידיים שלו

דוד ביטן:  או שפותרים את הבעיה או שלא פותרים את הבעיה

משה גראזי: היושב-ראש, מה שעשינו לבקשתך, הוספנו את זה שתאגיד, מתאפשר לו להניח תשתית גז טבעי, זה הכול

משה גראזי:  כל שאר הכללים מצויים בתנאים ברישיון של התאגיד

דוד ביטן: תתקנו את זה לפי מה שאנחנו מבקשים

דוד ביטן:  מה עוד?      

טל פוקס: סעיף 17ג לחוק ההסדרים, אנחנו רוצים רק לתקן את התחילה

טל פוקס:  התחילה המאוחרת נקבעה לעניין ההליך המהיר

טל פוקס:  מה שאנחנו עושים פה זה מוסיפים את התחילה המאוחרת, שהיא לא ב-1 ביוני 2023 אלא ב-1 בספטמבר 2023 גם לעניין התיקונים של חוק התכנון והבנייה, שהם תיקונים משלימים להליך המהיר ולכן יש מקום שהם ייכנסו באותו מועד

טל פוקס:       אני מקריאה את  סעיף 17ג המוצע להצעת חוק ההסדרים:     "תחילתם של סעיפים 26א עד 26ח  והתוספת הראשונה והתוספת השנייה לחוק משק הגז הטבעי, כנוסחם בסעיף 17 לחוק זה, ושל סעיף 17א לחוק זה, ביום ט"ו באלול התשפ"ג (1 בספטמבר 2023)

טל פוקס: "     

משה סולומון: זה לא הנוסח שפורסם, נכון? את קצת שינית

טל פוקס: זה בדיוק מה שאמרתי

טל פוקס:  מה שהוספנו זה ככה

טל פוקס:  קודם כול הכנסנו לתוך העניין הזה את התחילה המאוחרת גם של חוק התכנון והבנייה, את שני התיקונים שיש בסעיף הזה – 17א – ובנוסף, זה תיקון מבהיר בנוסח, זה בכל מקרה היה אמור לחול, שהתוספת הראשונה והתוספת השנייה, גם הן ייכנסו מאוחר

טל פוקס:  כמובן שהן מכוח הסעיפים ולכן בכל מקרה זה תיקון נוסחי בלבד

דוד ביטן: מה נשאר לנו? לפי מה שאני שומע מהיועצת שלי, שיהיה קשה מאוד להכניס

דוד ביטן:  הכנסנו לכם את תאגידי המים, שזה פותר את הבעיה בתוך שטח הרשות, אם ירצו לקחת אותם

דוד ביטן:       לגבי חברות כלכליות של המועצה, זה מצריך שינוי מאוד משמעותי שהיועץ המשפטי של משרד הפנים התנגד לו כי אנחנו צריכים בעצם לתקן

דוד ביטן:  החברה, התאגיד, הוא עובד לפי סמכויות העירייה

דוד ביטן:  אם אנחנו נקצה לו סמכויות נוספות, נצטרך לתקן את פקודת העיריות במסגרת סמכות העירייה

דוד ביטן:       לכן, זה לא מה שהתכוונו

דוד ביטן:  התכוונו לקבל את הבקשה שלכם שגם חברות כלכליות יוכלו לעשות את זה, אבל אם זה לא מתאפשר מבחינת תיקון חקיקה אני לא יכול לעשות את זה

דוד ביטן:  מה את אומרת, גברתי היועצת המשפטית?      

טל פוקס: לגבי התאגידים העירוניים?     

דוד ביטן: לא לגבי תאגידים עירוניים

דוד ביטן:  חברה כלכלית, זה לא כל חברה

דוד ביטן:  תאגיד עירוני באופן כללי זה בעייתי

דוד ביטן:  זה חברות כלכליות

דוד ביטן:  מצאתם איזה פתרון?      

טל פוקס: אולי משרד המשפטים יתייחס לנושא ניגוד העניינים האפשרי בנושא הזה כי יש פה איזו בעיה

דוד ביטן: אין פה ניגוד עניינים

דוד ביטן:  איזה ניגוד עניינים יש פה?     

מאיר כהן: חברה כלכלית יכולה לפתח שכונה

מאיר כהן:  למה היא לא יכולה לפתח תשתיות גז?      

דוד ביטן: נכון

דוד ביטן:  איזה ניגוד עניינים? גם בשכונה, כשהחברה הכלכלית מפתחת שכונה חדשה, גם ההיתרים נקבעים על ידי ועדת בניין ערים של הרשות

מאיר כהן: נכון

מאיר כהן:  בוודאי

דוד ביטן: מאיפה אתם ממציאים את העניינים האלה?      

נתן בביוף: אדוני, אני מבקש להסביר

דוד ביטן: אתה יכול להסביר אבל תתייחס למה שאנחנו שואלים

נתן בביוף: בהחלט

טל פוקס: שנייה

טל פוקס:  קודם משרד המשפטים

נתן בביוף: נתן בביוף, סגן היועץ המשפטי של משרד הפנים

נתן בביוף:  תודה שהזמנת אותנו

נתן בביוף:  בדיוק לעניין הזה, התיקון הזה הוא תיקון בעצם עקיף לפקודת העיריות ולדינים שחלים - - -     

דוד ביטן: על זה אמרנו, את הטיעון הזה אנחנו מקבלים

נתן בביוף: ולכן, מה שלא תואם איתנו ואנחנו חושבים בהחלט שיש כאן בעיה קשה של ניגוד עניינים, ואני אסביר

נתן בביוף:  למה הדבר דומה? הרי מי שנותן את ההיתר לבעל הרישיון זה הרשות המקומית, זה המהנדס

דוד ביטן: זה ועדת בניין ערים

דוד ביטן:  לא הרשות המקומית

דוד ביטן:  קודם כול נתחיל מזה, אולי אתם לא מבינים את ההבדל

נתן בביוף: מהנדס הוועדה המקומית לגבי מרחב התכנון שלו, ואם התקבלו הערות של בעל המקרקעין זה עובר לרשות הרישוי, או שבעל הרישיון עצמו מבקש בעקבות תנאים – כך אני קורא בהצעת החוק – בעקבות תנאים שנקבעו לו, להפנות את זה לרשות הרישוי

נתן בביוף:  משמע, הרשות המקומית היא המרשה כאן את בעל הרישיון

דוד ביטן: נו אז מה?      

נתן בביוף: למה הדבר דומה? הדבר דומה ליזם או לבעל עסק שבא לקבל רישיון עסק מראש העיר, כאשר אנחנו יודעים שהבן של ראש העיר עובד אצל בעל העסק או אמור לעבוד אצלו

דוד ביטן: מה הקשר, תגיד לי

נתן בביוף: הקשר הוא בדיוק זה

דוד ביטן: אתה באמת מתכוון ברצינות למה שאתה אומר?     

נתן בביוף: כן, כן, חד-משמעית

דוד ביטן: מה קשור דבר בדבר? כשאתם לא רוצים משהו אתם אומרים ניגוד עניינים

דוד ביטן:  אין פה שום ניגוד עניינים, לא נכון, אבל זאת לא הבעיה שלנו

דוד ביטן:  הבנתי את הטיעון הכללי שלכם שאי אפשר לתקן את פקודת העיריות – מקובל בעניין הזה, אז לכן, לא צריך להיכנס לדברים אחרים

נתן בביוף: אבל, אדוני - - -     

דוד ביטן: רגע, עם כל הכבוד

דוד ביטן:  אבל אמרתם שיש סעיף אחר שאפשר לתקן אותו? מה הסעיף?     

משה סולומון: מירה סלומון, מרכז השלטון המקומי

דוד ביטן: אין פה ניגוד עניינים, מאוד מצטער

דוד ביטן:  רשות מקומית היא גוף של המדינה

דוד ביטן:  מה זה ניגוד עניינים, אני לא מבין

דוד ביטן:  של רשות של המדינה? על מה אתם מדברים, זה טיעון מיוחד במינו

מאיר כהן: אדוני היועץ המשפטי, אני רוצה לשאול אותך

מאיר כהן:  החוק הנוהג היום, חברה כלכלית צריכה לפתח תשתיות בשכונה וביישוב מסוים

מאיר כהן:  באים, מבקשים את רשות העירייה על פי הנהלים

דוד ביטן: גם מוציאים היתרים, מה זאת אומרת

מאיר כהן: מוציאים היתרים, ונניח שבחברה הקבלנית שמהדקת את הכביש עובד הבן של אחד מעובדי העירייה

מאיר כהן:  So?     

נתן בביוף: אני אסביר

מאיר כהן: אז מה?     

נתן בביוף: לא, זה לא אז מה

מאיר כהן: עזוב, האם זה אסור - - -     

נתן בביוף: זה לא אז מה

נתן בביוף:  אם הבן של עובד, בחברה כלכלית ודאי שיש כאן בעיה של ניגוד עניינים

מאיר כהן: לא, אתה לא אומר חברה כלכלית

מאיר כהן:  אתה אומר, עובד אצל קבלן

מאיר כהן:  היום זה קיים

מאיר כהן:  למה היום אתם לא אוסרים את זה? מה קרה?      

נתן בביוף: אני חושב שאנחנו אוסרים את זה

מאיר כהן: לא נכון, אתה טועה

נתן בביוף: אני חבר הוועדה למניעת ניגוד עניינים במשרד המשפטים ואני מכיר לא חוות דעת אחת אלא כמה, וגם הוראה שלא - - -     

מאיר כהן: מה שעושים זה גילוי נאות, אדוני

נתן בביוף: אדוני, שלא יהיה ספק

נתן בביוף:  אנחנו לא מסכימים שיהיה בן של עובד של חבר מועצה או של ראש הרשות ואותה חברה תגיש בקשה להיתר

נתן בביוף:  זה ניגוד עניינים מוחלט

שלום דנינו: לא, מה פתאום

שלום דנינו:  אסור - - -     

נתן בביוף: ודאי שאסור

נתן בביוף:  אני יכול להפנות אתכם למספר חוות דעת ולפעולות שנעשו בעיריות וזה גם היה בתקשורת

שלום דנינו: אז אני מציע לכם לשנות את חוות הדעת האלה, הן מטופשות

שלום דנינו:  זאת אומרת, אתם אוסרים על עובד פשוט באיזושהי חברה לעבוד והוא ידפוק את החברה שלו כי הוא הבן דוד של ראש העיר

נתן בביוף: לא עובד פשוט

נתן בביוף:  הנמשל פה, שהבן של היזם בא לראש העיר ומבקש ממנו היתר כאשר הבן של ראש העיר עובד אצל היזם - - -     

שלום דנינו: נו, באמת

קריאות: - - -     

דוד ביטן: מה הקשר? אתם נגד, תגידו אנחנו נגד 

אליהו ברוכי: אני לא מבין

אליהו ברוכי:  פתחנו את הכול מחדש עכשיו?     

דוד ביטן: מה אתה ממציא טיעונים, תגידו

דוד ביטן:  חברה כלכלית, אין שום ניגוד עניינים בינה לבין העירייה

דוד ביטן:  מה העניין הזה? אל תמציאו טיעונים

נתן בביוף: כאשר החברה הכלכלית היא שחקן עסקי - - -     

דוד ביטן: אתם פוגעים בנו בהבנות

דוד ביטן:  אתם חושבים שאנחנו ילדים קטנים? נותנים לנו כל מיני טיעונים לא רציניים

דוד ביטן:  הטיעון הראשון רציני, שאי אפשר לתקן את הסמכויות של העירייה כדי לעשות את זה, זה מקובל, אבל אתה, אל תמציא לנו פה ניגוד עניינים שלא קיים

נתן בביוף: אנחנו חושבים שניגוד העניינים פה קיים, גם משרד המשפטים חושב את זה

דוד ביטן: בסדר

דוד ביטן:  אז אתם סתם טוענים טיעונים, גם משרד המשפטים וגם אתם

נתן בביוף: ואנחנו מבקשים, אדוני, להסתפק בחברות תאגידי המים שיעשו את העבודות

דוד ביטן: בסדר

דוד ביטן:  ולא בגלל הטיעון הזה

אליהו ברוכי: למה תאגידי המים אין ניגוד עניינים?      

נתן בביוף: לתאגידי המים יש רגולטור אחר

דוד ביטן: שם זה חוק אחר, קריטריון אחר למים

קריאות: - - -     

נתן בביוף: לא, שם יש רגולציה אחרת, חומות סיניות בין התאגידים לבין - - -     

דוד ביטן: בסדר

דוד ביטן:  שמענו

מאיר כהן: אדוני, אתה מטיל דופי בחברות הכלכליות

נתן בביוף: הפוך

נתן בביוף:  הפוך

נתן בביוף:  אני לא מטיל דופי, אני רוצה למנוע ניגוד עניינים

מאיר כהן: מה אתה אומר, תגיד לי

מאיר כהן:  מקרים כאלה שקיימים וצריך לטפל בהם, לעשות גילוי נאות ולבקש חוות דעת משפטית, אתה מחיל את הכול ואתה אומר, תוציאו את החברות הכלכליות

מאיר כהן:      חברות כלכליות היום בונות שכונות במיליארדי שקלים ברחבי הארץ, מפתחות בתי ספר במיליארדי שקלים

מאיר כהן:  ממה נפשך? אני קצת לא מבין את הטיעון הזה

נתן בביוף: שמה?     

מאיר כהן: למה אלה מותר להם, ואלה אסור להם?     

נתן בביוף: חברה כלכלית שבונה בתחום הרשות שלה, במקרקעי ציבור, זה דבר שהוא אילוץ, מה לעשות, חייבים לקיים את זה

מאיר כהן: למה זה אילוץ? זה נוהג ברוב ארצות העולם

מאיר כהן:  למה זה אילוץ?      

נתן בביוף: זה אילוץ, אבל פה לא צריך להכניס חברה כלכלית למי שיעבוד אצל מי שמבקש היתר מהרשות

מאיר כהן: הדבר הזה גורם לרשויות להיות רווחיות ולא לפשוט יד בפני הממשלה, ולהקים חברות מצוינות

מאיר כהן:  אני לא מבין

דוד ביטן: מאיר, עזוב

דוד ביטן:  זה בושה

דוד ביטן:  זה טיעון שהוא בושה

דוד ביטן:  אני לא מבין מאיפה אתה מביא אותו

דוד ביטן:  תגיד אני נגד

דוד ביטן:  יותר חשוב להגיד אני נגד, וזהו

דוד ביטן:  אל תמציא לנו טיעונים שאין להם ממש

נתן בביוף: אנחנו נגד

נתן בביוף:  זה לא טיעון בושה

דוד ביטן: זה בושה וחרפה מבחינת הייעוץ המשפטי במשרד הפנים

נתן בביוף: תודה רבה, אדוני, על ההערה

דוד ביטן:  הנה אני אומר לך את זה כי אתה פוגע באינטליגנציה שלנו

נתן בביוף: תודה רבה, אדוני, על ההערה

דוד ביטן: אתה מבין? חברה כלכלית ורשות מקומית, יש להן ניגוד עניינים

דוד ביטן:  באמת, ממש מצוין

דוד ביטן:  ואתם משרד הפנים עוד, אתה מבין? טוב, אנחנו לא נלך על התיקון הזה, לא בגלל מה שסגן היועץ המשפטי אומר אלא בגלל שאנחנו לא מוצאים דרך משפטית לתת סמכות כזאת כשאנחנו ניאלץ לתקן גם את סמכויות העירייה, וזאת לא הכוונה עכשיו, להוסיף לעיריות סמכויות שלא קיימות בפקודת העיריות

דוד ביטן:       לכן, זה תיקון מרחיק לכת, אנחנו לא נעשה את זה ונסתפק באמת בתאגידי המים, שהם פותרים את הבעיה של הרשות בכל מקרה כי תאגידי המים, זו העבודה שלהם, לעשות עבודות תשתית, הם מכירים את העיריות, הם יודעים איך לזרז את כל התהליך של הרישוי, הם בקשר עם כל הגופים העירוניים, הם פותחים כל הזמן את הכבישים, את הקרקעות, יודעים גם להחזיר את המצב לקדמותו, ולכן זה יזרז מאוד בתחום הרשות המקומית את הביצוע של חיבורי המים

דוד ביטן:       זאת הייתה המגמה ובזה כולם תמכו, ופתאום עכשיו הרגולטור כנראה לא ישן טוב בלילה והוא רוצה עוד פעם את הסמכות אליו כדי שכל אחד ירוץ אליו בכל מכרז

דוד ביטן:  אוקיי, אז זה לא יהיה

טל פוקס: אני רק רוצה להגיד שזה היה בנוסח דומה גם לישיבה ב-4 במאי

דוד ביטן: באיזה נוסח?     

טל פוקס: הנוסח של הצעת החוק

טל פוקס:  הנוסח של תאגידי המים

דוד ביטן: לא נכון

דוד ביטן:  תאגידי המים, היה נוסח, זה נכון, אבל אמרתם שאתם צריכים עוד לשבת

טל פוקס: נכון

דוד ביטן: אבל בסדר גמור, אז לא מקובל עליי התוספת הזאת

דוד ביטן:  זה לא מה שאני אמרתי

דוד ביטן:  פעם הבאה, עם כל הכבוד, אם אנחנו, כל חברי הכנסת, מבקשים משהו, תעשו את מה שמבקשים ולא תעשו לנו תיקונים שאנחנו צריכים אחר כך לראות מה קורה עם זה

דוד ביטן:  זה הכול

דוד ביטן:       פה יש טעות בהתייחסות שלכם לעניין הזה, פשוט רשות המים לא יודעת לשחרר

דוד ביטן:  הסכימה? תשחרר עד הסוף

דוד ביטן:  מה עכשיו כל אחד צריך לחזור אליה, אני לא מבין את העניין הזה

דוד ביטן:       אנחנו 14 שנה מתעסקים בחיבורים, ובקושי יש חיבורים

דוד ביטן:  זה המצב כרגע, אז אתם רוצים להתקדם עם העניין הזה או לא? אם אתם לא רוצים להתקדם, תגידו – משרד הפנים נגד, זה נגד, כולם נגד – בסדר, אוקיי

דוד ביטן:       תגיד לזמרת – שאני מאוד מכבד אותו – שהפעם הגזמתם עם הטיעון הזה של ניגוד עניינים בין רשות מקומית לחברה הכלכלית

דוד ביטן:  אתם מתייחסים לרשות המקומית כאילו מה? איזה קבלן פרטי?     

טל פוקס: אני חושבת שהחשש הוא מניגוד עניינים בין זה שהגורם המאשר הוא גם הגורם המבצע

דוד ביטן: אבל יש את זה בכל דבר ברשויות המקומיות

דוד ביטן:  כל פעולה מאושרת בוועדת בניין ערים

דוד ביטן:  כל פעולה שעושה החברה הכלכלית במסגרת הפיתוח שלה, היא צריכה לקבל אישורים והיתרים מהרשות המקומית

דוד ביטן:  אז בבקשה, נבטל את כל התאגידים

דוד ביטן:  לא צריך תאגיד, למה צריך תאגיד? זה לא קשור לחוק הזה, זה עניין בסיסי

דוד ביטן:  ודאי, הם מקבלים תמיד אישורים

דוד ביטן:  איך אתם באים עם טיעון כזה בכלל?     

שלום דנינו: ואומר נכון חבר הכנסת מאיר כהן שהיה ראש עיריית דימונה המון שנים, שהחברות הכלכליות מבצעות פרויקטים פי 2 ופי 3 ופי 10 בגודל

דוד ביטן: מאיפה ממציאים את הניגוד עניינים פה?      

טל פוקס: העניין הוא שבמקומות אחרים אין חברות פרטיות שמתחרות על הביצוע של אותה עבודה, והתאגידים העירוניים מבצעים - - -     

דוד ביטן: מה פתאום

דוד ביטן:  את יודעת שבראשון לציון למשל, מי שהתחיל את הפיתוחים, לא החברות, התחילה החברה של משרד השיכון

דוד ביטן:  התחילה בשכונות קרית ראשון וקרית גנים וכו'

דוד ביטן:  מה פתאום

דוד ביטן:  לא חובה שהחברה הכלכלית תעשה את הפיתוח

דוד ביטן:  כל חברה יכולה לעשות פיתוח

דוד ביטן:  הקבלן לא יכול לעשות, אותו קבלן שעושה את הבניין לא יכול לעשות את הפיתוח, זה כן, פה יש ניגוד עניינים וזה מקובל להגיד את זה אבל לא כאן

משה סולומון: גם הנושא הזה שדיבר עליו אדוני, שהקבלן הפרטי מבצע, בעקבות הלכת "דירות יוקרה", אפילו זה הוסדר

דוד ביטן: לי אין בעיה שיגידו מה שרוצים, המשרדים, היועצים, אבל שלא יפגעו לנו באינטליגנציה שלנו

דוד ביטן:  יביאו טיעון אמיתי ולא טיעון שפוגע באינטליגנציה של חברי הכנסת, וזה המצב, מאוד מצטער

דוד ביטן:  זה סותר את כל מה שקורה בתחום העיר וחברות כלכליות ורשויות מקומיות

דוד ביטן:       רשות מקומית זה זרוע שלכם, של משרד הפנים, בפיתוח ערים וטיפול בעירייה

דוד ביטן:  אני לא מבין את זה

דוד ביטן:  עזבו, סתם אתם מרגיזים אותנו על הבוקר

שלום דנינו: בוא נדלג על זה

ד"ר עידית חנוכה: היועץ המשפטי של רשות המים בזום

דוד ביטן: לא רוצה, נגמר

דוד ביטן:  רוצה סמכויות, שיעשה מה שהוא רוצה עם זה

דוד ביטן:  הוא יכול לפתור את הבעיה הזאת במסגרת נהלים ובדיקות שהוא צריך לעשות

דוד ביטן:  שייתן אישור לאותו תאגיד להשתתף במכרזים

דוד ביטן:  אין בעיה, אבל לא צריך את זה בחוק

דוד ביטן:  זה בתחום הסמכויות של הרגולטור

נטע שפירא: אבל אם יהיה סעיף בחוק שיאפשר באופן רוחבי לתאגידים לעסוק בזה, הוא יצטרך סעיף שיאפשר לו גם לתת להם הוראות וכללים לגבי הדבר הזה

נטע שפירא:  צריך לשמוע אותו, אני לא מספיק יודע

טל פוקס: וגם לפקח עליהם

נטע שפירא: ואיך עושים את זה, זה מורכב

דוד ביטן: כל דבר מורכב אצלכם, כדי שתמיד יבואו אליכם ויצטרכו את האישור שלכם

דוד ביטן:  אתם צודקים

דוד ביטן:  הרגולציה, היא בעצם משתלטת על העניינים

דוד ביטן:  כל דבר, שיבואו לבקש מכם אישור ועוד פעם אישור ועוד פעם אישור

דוד ביטן:  בשביל מה אנחנו מתקנים את החוק? כדי שכל דבר יחזור אליכם לאישור?      

נטע שפירא: רק להבין את הכוונה

נטע שפירא:  הכוונה היא כן להוסיף את זה כמובן ברשומת העיסוקים שיהיה לתאגיד מותר לעסוק בהם, רק שלא יצטרך לקבל היתר מהממונה לקבל אישור לעסוק בעבודה הזאת?      

דוד ביטן: לא

דוד ביטן:  קודם כול, בחוק רק דבר אחד, שמוסיפים את זה לרשימה ומתקנים

משה גראזי: מאה אחוז, אז עשינו את זה

דוד ביטן: מעבר לזה, הרגולטור יכול לעשות בדיקות משלו

משה גראזי: אבל זה הנוסח

נטע שפירא: זה המצב

דוד ביטן: למה אני צריך את זה בחוק?      

משה גראזי: זה לא בחוק

נטע שפירא: זה הנוסח

נטע שפירא:  הנוסח עכשיו בחוק תאגידי מים וביוב אומר שהתאגיד יעסוק בפעילות המים העיקרית שלו, ואז יש רשימה סגורה של נושאים שבהם התאגיד יכול לעסוק

נטע שפירא:  הוא, יש לו רשימה סגורה

דוד ביטן: אז מה הבעיה?     

משה גראזי: הוספנו את הגז

נטע שפירא: הוספנו פריט

משה גראזי: התוספת שיש פה זה התוספת של הגז, זה הכול

דוד ביטן: הוא לא צריך לקבל אישור

נטע שפירא: אבל זו הנקודה, שהרשימה הזאת - - -     

דוד ביטן: אתם אומרים

דוד ביטן:  היועצת אומרת לי משהו אחר

טל פוקס: לא, אני לא אומרת משהו אחר

נטע שפירא: אנחנו אומרים אותו דבר

נטע שפירא:  זה עניין רק של להסביר את הדברים כהווייתם

נטע שפירא:  מי שרוצה לקבל אישור, תאגיד שרוצה לקבל אישור לעסוק באחד מ - - -     

דוד ביטן: מה החוק אומר?      

משה גראזי: עד היום לפני התיקון - - -     

דוד ביטן: לא

דוד ביטן:  עכשיו

דוד ביטן:  חוק תאגידי מים

משה גראזי: עכשיו, עם התיקון הזה, הוא יכול לבצע תשתיות גז אם הוא עומד בכללים שכבר נקבעו על ידי רשות המים

משה גראזי:  זהו

דוד ביטן: איזה כללים?      

משה גראזי: שהוא עמד בתוכנית הפיתוח שלו, שהפעילות הזאת רווחית, והכול כבר מוגדר

דוד ביטן: בסדר, אין בעיה

דוד ביטן:  למה זה צריך להיות כתוב בחוק?     

משה גראזי: זה לא כתוב בחוק

משה גראזי:  מה שהוספנו בחוק זה פעילות נוספת שהוא יוכל לעשות גז

משה גראזי:  אם לא היינו כותבים את זה, הוא לא יכול לעשות את זה

דוד ביטן: זה מה שביקשנו

משה גראזי: אז זה מה שעשינו

טל פוקס: יהיו מקרים שהוא לא יוכל לעשות פעילות נוספת כי הוא לא עומד בתנאים

דוד ביטן: בסדר, אז זה בעיה של הרגולטור, שיבדוק אותו

דוד ביטן:  מה אני צריך לכתוב את זה בחוק

טל פוקס: זה בדיוק מה שהרגולטור עושה

טל פוקס:  הרגולטור בעצם בודק אם הוא יכול

דוד ביטן: שיעשה

דוד ביטן:  אז אין בעיה

שלום דנינו: אני חושב שצריך להוסיף לחוק שהרגולטור צריך לקבל אישור מהשר הממונה בשביל לתת את הרישיון, והשר יקבל את האישור מהממשלה

דוד ביטן: מה שאמרה היועצת, צריך לתקן את הרישיון

דוד ביטן:  התיקון הוא בחוק

דוד ביטן:  באופן טבעי, ברגע שכתבנו את זה בחוק, הרישיון מתוקן בהתאם ולא צריך עכשיו לפנות לרגולטור לתקן את הרישיון שלו

דוד ביטן:  זה מה שאני מתכוון

משה גראזי: טל, אפשר לשאול את אבי?      

נטע שפירא: אנחנו לא מכירים את הרישיונות של רשות המים, אולי כן כדאי לתת ליועץ המשפטי של הרשות להישמע כי אני לא יודע איך נראה רישיון של תאגיד מים

צחי בר ציון: ברשותכם, מדובר פה בתיקון לחוק תאגידי מים וביוב

צחי בר ציון:  אני חושב שכן חשוב רגע לתת ליועץ המשפטי להתייחס

דוד ביטן: לא, נתנו לו

דוד ביטן:  עזוב

צחי בר ציון: אבל רגע, רגע

דוד ביטן: לא, מספיק כבר

דוד ביטן:  אתה רוצה שאני אמשוך את החוק?      

קריאה: חס וחלילה

דוד ביטן: אז אני אומר לך, אני אעשה את זה

דוד ביטן:  מספיק כבר

דוד ביטן:  אתם לא מבינים עברית?      

יוסף עטאונה: כל תאגיד, יש לו את תחומי הפעילות שלו

יוסף עטאונה:  את ההגדרה אפשר לשנות שם

דוד ביטן: אנחנו צריכים שיהיה כתוב ברור שזה תיקון של הרישיון

דוד ביטן:  מעבר לזה, הרגולטור צריך לקבוע לו אם הוא יכול או לא יכול לבצע את העבודה

דוד ביטן:  זה תיקון של הרישיון

דוד ביטן:  לא צריך לפנות לרגולטור על מנת לתקן את הרישיון

טל פוקס: אז צריך לשנות את הסעיף כי כרגע זה לא המצב

דוד ביטן: אז תשני מה שאת רוצה

דוד ביטן:  זה צריך להיות ברור שברגע שתיקנו את החוק, הרישיון שלו מתוקן בהתאם

טל פוקס: אני פשוט לא יכולה לעשות את זה כרגע כי אני לא מכירה מספיק טוב את נושא הרישיונות

טל פוקס:  אני לא יכולה לעשות את זה כרגע

דוד ביטן: למה את לא יכולה? זאת אומרת, אתם עבדתם עלינו

דוד ביטן:  באמת אתם לא בסדר

טל פוקס: אני יכולה לנסות להסביר

דוד ביטן: טוב, אז אין הצבעה היום

דוד ביטן:  תעשו מה שאנחנו רוצים, תהיה הצבעה; לא תעשו, לא תהיה הצבעה

דוד ביטן:  מה זה הבדיחה הזאת

דוד ביטן:  הרישיון מתוקן באופן אוטומטי

דוד ביטן:  הרגולטור יכול לבוא לתאגיד מסוים ולהגיד לו, אתה לא עומד בתוכנית העבודה, אין לך מספיק אמצעים מקצועיים וכלכליים, אתה לא יכול להגיש הצעות

שלום דנינו: מי מונע ממכם כרגולטור לדבר עם התאגיד? יש לכם אלף תקנות, תוסיפו עוד תקנה

יונתן פלורסהיים: אני רוצה להזהיר ממה שנוצר פה

יונתן פלורסהיים:  הרגולטור שאחראי על תאגידי המים, רשות המים, לא נמצא פה

יונתן פלורסהיים:  אנחנו לא מספיק בקיאים בנושאים שעלו פה אם אפשר לתקן את זה ברישיון או לא, אנחנו כן חושבים שזה נכון להתייעץ איתם או לפחות לשמוע מה הם אומרים – כרגולטור, לא כי אנחנו מנסים לעבוד או למרוח משהו

יונתן פלורסהיים:  באמת, אנחנו לא בקיאים בזה מספיק

יונתן פלורסהיים:  אני חושב שאם הוא יוכל להגיע

דוד ביטן: במה צריך להיות בקי, אני לא מבין

דוד ביטן:  לכל תאגיד יש רישיון?      

יונתן פלורסהיים: כן

דוד ביטן: הוא מקבל רישיון

דוד ביטן:  הרישיון מתוקן בהתאם לחוק, זה הכול

טל פוקס: הוא צריך לקבל רישיון גם לאותה פעילות נוספת, זה המנגנון

דוד ביטן: אז אנחנו מתקנים את הרישיון לפי החוק

דוד ביטן:  החקיקה מתקנת אוטומטית את הרישיון

דוד ביטן:  אם אין לו רישיון זה משהו אחר

דוד ביטן:  אם יש לו, זה מתוקן

טל פוקס: מה שצריך זה חקיקה שמתגברת על החובה ברישיון

דוד ביטן: לא

דוד ביטן:  היא מתקנת את הרישיון

דוד ביטן:  היא לא מתגברת על שום דבר

דוד ביטן:  יש לו כבר רישיון, מוסיפים עוד משהו לרישיון

שלום דנינו: שהוא יכול לנהוג גם על משאית ולא רק על רכב פרטי

שלום דנינו:  זה בדיוק אותו דבר, אותו רישיון

משה גראזי: זה אותו רישיון, יוסיפו לו ברישיון, זה המצב החוקי

טל פוקס: בסדר, אבל זה עדיין כרוך ברישיון

צחי בר ציון: כמו בכל פעילות נוספת אחרת

משה גראזי: זה החוק

דוד ביטן: לא נכון, זה לא החוק

משה גראזי: לא, של התאגידים

דוד ביטן: עכשיו צריכים לפנות אליו ולקבל רישיון חדש

טל פוקס: לא

קריאה: לא, לא

דוד ביטן: כמה זמן ייקח לו לתקן את הרישיון? שנה? שנתיים?      

נטע שפירא: לא, לא רישיון חדש

דוד ביטן: אז מה אנחנו עושים? עושים הוראת שעה ואחר כך נותנים שנה כדי לתקן את הרישיון

שלום דנינו: אתם בעצם מבקשים לתת לו רישיון על הרישיון שיש לו לנסוע ברכב

משה גראזי: לא

משה גראזי:  זה להוסיף לו ברישיון את הפעילות הנוספת שמאשרים לו

שלום דנינו: זה בדיוק מה שמתכוונים לעשות פה

שלום דנינו:  להוסיף לו לרישיון את האפשרות לעסוק גם בתחום הזה

משה גראזי: הבירור שעשינו עם רשות המים, זה לא אירוע

דוד ביטן: תראו, אתם ביקשתם הוראת שעה

דוד ביטן:  לכמה? לשלוש שנים? לתקן את הרישיון ייקח עוד שנתיים, זה מה שיהיה

משה גראזי: עד 2028

משה גראזי:  אנחנו לא חושבים שיש פה אירוע

דוד ביטן: אתם לא חושבים? אנחנו נשב פה עוד שנתיים ואז נדבר כמה זמן לקח לתקן את הרישיון

דוד ביטן:       תיקחו רבע שעה הפסקה לעשות את התיקון הזה בחוק

דוד ביטן:  רבע שעה הפסקה, תקנו את זה כמו שאנחנו רוצים

טל פוקס: יש אפשרות כן לשמוע את רשות המים?      

דוד ביטן: לא, אני לא רוצה לשמוע

דוד ביטן:  שמענו אותם בכל הישיבות

דוד ביטן:  מה העניין, אני לא מבין

דוד ביטן:       זה המצב

דוד ביטן:  הפסקה רבע שעה

דוד ביטן:  תקנו את זה כמו שאנחנו רוצים

דוד ביטן: על מנת לא לעשות דיון נוסף ואחרי בירורים שעשינו, רשות המים תודיע באיזה כללים הם בודקים בקשה כזאת וכמה זמן ייקח להם לבדוק אותה ולאשר או לא לאשר, או בתנאים

דוד ביטן:  צריך להבין, גם הרשויות המקומיות צריכות להגיש בקשות אם הן רוצות כי החוק הולך להיכנס לתוקף עוד שלושה חודשים, כבר להגיש, ואתם תיתנו להם להגיש למרות שהחוק לא בתוקף

דוד ביטן:  אז כל אחד שיצהיר את ההצהרות האלה לפרוטוקול, הוא יעמוד בהן אחר כך

דוד ביטן:  בבקשה

דוד ביטן:  בוא נתחיל איתך

אבי סלונים: אדוני, קודם כול, להבנתי, התחולה של הוראות החוק שנוגעות לתאגידי מים וביוב היא מיידית, מה-1 ביוני, לפחות למיטב הבנתי

טל פוקס: התחילה

אבי סלונים: התחילה

אבי סלונים:  מהבחינה הזאת אין בעיה

אבי סלונים:  יש לנו כבר היום כללים מאוד ברורים ומסודרים שקבעה מועצת רשות המים לגבי התנאים שבהם נותנים את הרישיונות, מה הפעולות שצריך לעשות, איזה דברים צריך לבדוק ומה התנאים שבהם אנחנו נותנים את הרישיון

אבי סלונים:       להערכתי, ברגע שיש את כל המסמכים שנדרשים להגיש, זה תהליך שהוא יחסית קצר – חודש-חודשיים מקסימום, הוא לא צריך לקחת יותר מזה

אבי סלונים:  כמו שאדוני יודע, רשות המים יודעת לעבוד מהר

דוד ביטן: כמה זמן?     

אבי סלונים: אמרתי, אדוני

אבי סלונים:  ברגע שמגישים את המסמכים הרלוונטיים, זה להערכתי משהו כמו חודש-חודשיים כדי להשלים את כל הבדיקה

דוד ביטן: גם אם יגישו כל 56 התאגידים

אבי סלונים: להערכתי, לא כל ה-56 יגישו, אני חושב שזה רלוונטי לפחות

דוד ביטן: לא משנה

דוד ביטן:  נגיד

דוד ביטן:  אתה לא תבקש עובדים נוספים ולא שום דבר

אבי סלונים: לא, אדוני

קריאה: זה לא רלוונטי

דוד ביטן: לא יודע

דוד ביטן:  הנה האוצר פה שלח לי סמס בעניין, שלא תבקשו עובדים נוספים

דוד ביטן:  זה לא נכון, אני סתם אומר

דוד ביטן:  העיריות, תצהירו לפרוטוקול

משה סולומון: מירה סלומון, מרכז השלטון המקומי

משה סולומון:  בכוונתנו לפנות לרשויות המקומיות ולתאגידי המים והביוב, לעדכן אותם בתיקון שנעשה כאן ולהמליץ להם להגיש בקשות לרשות המים מייד עם פרסום החוק, ועוד בטרם יום התחילה שלו

דוד ביטן: טוב

דוד ביטן:  כיוון שזה חוק הסדרים ואני רוצה לסיים את הכול השבוע – זה לא חוק רגיל – אז אנחנו נסתפק בהצהרות האלה

דוד ביטן:  בפעם הבאה כשאנחנו מבקשים משהו תעשו את זה במסגרת התיקון ולא שאנחנו צריכים לברר את זה בדיון עצמו

דוד ביטן:       מי רוצה לדבר ראשון מבחינת הסתייגויות?      

טל פוקס: יש הסתייגויות לפי סדר הסעיפים, אז נתחיל לפי הסדר?      

דוד ביטן: לא

דוד ביטן:  אני מדבר על נימוקים, לא על ההצבעה

דוד ביטן:  ההצבעה תהיה לפי סעיפים, הנימוק באופן כללי

ד"ר עידית חנוכה: היא מבקשת שהנימוקים יהיו לפי סעיפים

דוד ביטן: לא, מה פתאום

דוד ביטן:  אנחנו ניתן להם כל פעם עשר דקות? פעם אחת עשר דקות, על הכול

טל פוקס: אין בעיה, רק אם זה לא לפי הסעיפים, השאלה אם זה עומד בכללים או לא

דוד ביטן: איזה כללים?      

טל פוקס: ההסתייגויות צריכות לעלות לפי הסעיפים

דוד ביטן: אז שיתחיל להסביר לפי סעיף א', וימשיך, אבל במסגרת אותו זמן שיש לו

טל פוקס: אבל ההסתייגויות הראשונות הן לפני סעיף 17

ד"ר עידית חנוכה: חד"ש-תע"ל

אליהו ברוכי: אם הם הגישו הסתייגויות והם לא פה, אז הם לא מדברים

דוד ביטן: לא משנה

דוד ביטן:  הוא לא צריך לנמק אבל אנחנו נשאיר לו את ההסתייגות

דוד ביטן:  חבר'ה, בחוק ההסדרים זה בכלל לא משנה כי בכל מקרה יצטרכו לעשות תקנה 98, ולכן גם אם יגישו 2,000, זה רק בוועדה משנה

דוד ביטן:  אמרנו את זה, כמה פעמים אני צריך להגיד את זה

ד"ר עידית חנוכה: זה לפני הסעיף הראשון שמתחילים לנמק

ד"ר עידית חנוכה:  היא אומרת, בואו נצביע על זה

דוד ביטן: אני לא מצביע

דוד ביטן:  רק נימוקים ואחר כך הצבעות

דוד ביטן:  נעשה נימוק ועוד פעם הצבעה, ונימוק ועוד פעם הצבעה?      

טל פוקס: שוב, צריך לעשות לפי הסעיפים

דוד ביטן: לפי הסעיפים, אין בעיה

דוד ביטן:  יש עתיד

דוד ביטן:  אתם נתתם הסתייגויות על כל הסעיפים?     

טל פוקס: רק על סעיף 17

טל פוקס:  יש לנו הצבעות על לפני סעיף 17

דוד ביטן: לפני סעיף 17, מי הגיש?      

טל פוקס: הסתייגויות קבוצת חד"ש-תע"ל, יש שש הסתייגויות ללפני סעיף 17

דוד ביטן: של חד"ש-תע"ל

דוד ביטן:  הם לא נמצאים, אז לא צריכים לנמק

דוד ביטן:  חכי עם ההצבעות

טל פוקס: על ההסתייגויות, לא על הסעיף

טל פוקס:  אין סעיף כזה

דוד ביטן: אני רוצה לגמור עם הנימוקים להסתייגויות

טל פוקס: ללפני סעיף 17 יש שש הסתייגויות של קבוצת חד"ש-תע"ל

טל פוקס:  אפשר לעבור לסעיף 17?     

דוד ביטן: אם הם לא פה, בואו נצביע על זה ונגמור

דוד ביטן:  מכיוון שהם לא פה לא צריכים לשמוע את הנימוק

דוד ביטן:  מי בעד ההסתייגות של חד"ש-תע"ל? מי נגד? מי נמנע?     

דוד ביטן: בעד – אין 

דוד ביטן: נמנעים – 3 

דוד ביטן: ההסתייגויות לא עברו

דוד ביטן:  הסעיף הבא

טל פוקס: סעיף 17

טל פוקס:  ההסתייגויות הראשונות לסעיף 17 של סיעת יש עתיד

טל פוקס:  יש לנו 65 הסתייגויות לסעיף 17

דוד ביטן: קדימה, טל מירון

שלי טל מירון: לא לסעיף 17

טל פוקס: לסעיף 17 לחוק ההסדרים

שלי טל מירון: תודה, אדוני היושב-ראש

דוד ביטן: כמה זמן את צריכה? עשר דקות

שלי טל מירון: אני אדבר ונראה

שלי טל מירון:  באופן כללי אני רוצה להתייחס לנושא של ייעוד הקרקע והשמירה על ייעוד הקרקע בעקבות העבודות שעשויות להיות

שלי טל מירון:  אני רוצה להתייחס לכמה הסתייגויות ספציפיות, אני אקרא את ההסתייגויות הספציפיות ואתייחס לאחת ספציפית מביניהן שאני רוצה להתעכב עליה

שלי טל מירון:       הסתייגות 8: בסעיף 2, בסעיף פנימי 26ב, בתת סעיף (3), ברישא יבוא "אם ייעוד הקרקע לא ייפגע כתוצאה מהקמת המיתקן"

שלי טל מירון:  על זה דיברתי באופן כללי שאני כן רוצה להתייחס לייעוד הקרקע, בעצם לסמכויות שיש בידי המהנדס והוועדה בהנחיות לחברה המבצעת

שלי טל מירון:       הסתייגות 20: בסעיף 2, בסעיף פנימי 26ג, בתת סעיף (א) לאחר "המבקש" יבוא "באופן אלקטרוני"

שלי טל מירון:  נראה לי שבעידן של היום, וכרגע, לעקוב אחרי הדברים בצורה אלקטרונית, שגם ניתן יהיה אחר כך לעקוב, לחזור, לבדוק, רצוי להכניס את הסעיף הזה

שלי טל מירון:       הסתייגות 31, שעליה אחר כך אני אתעכב: בסעיף 2, בסעיף פנימי 26ה, בתת סעיף (ב)(1)(ד) יבוטל "בבקשה שבתחומה נכללה קרקע שייעודה שטח ציבורי פתוח – ", ובסיפא יבוא, "ובפרט בקרקע שייעודה שטח ציבורי פתוח"

שלי טל מירון:       אני מקריאה את ההסתייגויות האחרות ואז אני אחזור להסתייגות 31

שלי טל מירון:       הסתייגות 32: בסעיף 2, בסעיף פנימי 26ה, לאחר תת סעיף (ב)(1)(ט) יבוא "(ב)(1)(ט1) תנאים להבטחה לפליטת גזי חממה מינימליים ככל הניתן, בהתאם לנוהל שיקבע המשרד להגנת הסביבה"

שלי טל מירון:       הסתייגות 33: בסעיף 2, בסעיף פנימי 26ה, בתת סעיף (ב)(1)(י), לאחר "דרישה לנוכחות נציג" יבוא "המשרד להגנת הסביבה ונציג"

שלי טל מירון:  חשוב מאוד לערב את המשרד להגנת הסביבה, שיש לו את הידע המקצועי והיכולת לבוא ולתת את האינפוט שלו שהוא מאוד חשוב בעיניי

שלי טל מירון:       הסתייגות 35: בסעיף 2, בסעיף פנימי 26ה, בתת סעיף (ה), במקום "3 ימים" יבוא "3 ימי עסקים"

שלי טל מירון:  אנחנו צריכים להתייחס לזה ברצינות

שלי טל מירון:  שלושה ימים יכול גם ליפול על סופשבוע, אף אחד לא יעבוד שם

שלי טל מירון:  צריך לדייק את העניין הזה

שלי טל מירון:       הסתייגות 41: בסעיף 2, בסעיף פנימי 26ו1, בתת סעיף (א), במקום "שלוש שנים מיום שניתן" יבוא "שנתיים מיום שניתן"

דוד ביטן: רגע, טל, אנחנו נעבור לרפורמה המשפטית

שמחה רוטמן: יש לי דברי פתיחה קצרים

זאב אלקין: חבר הכנסת רוטמן, המצב עד כדי כך חמור, ששלחו אותך לפה?      

שמחה רוטמן: אמרו שצריך לעשות דיון על ההשפעה של הרפורמה על הכלכלה

זאב אלקין: אז אנחנו עושים הפסקה ועוברים לדיון הזה?     

אלון שוסטר: הרפורמה מתה

שלי טל מירון: אתם מרימים לי להנחתה

שלי טל מירון:  אני אפתח את הפה ועכשיו אני אהיה חצי שעה על הרפורמה

שלי טל מירון:  אתם רוצים? הרמתם לי, אז אני מוכנה, אין בעיה

שלי טל מירון:  אז בואו נעבור רגע על הרפורמה, אין בעיה

שלי טל מירון:  קודם כול, בואו נקרא לה הפיכה

שלי טל מירון:  היא לא רפורמה, היא הפיכה

זאב אלקין: אם הוא מתעניין בהשפעה של הרפורמה על הכלכלה, אני חושב שלך, אדוני היושב-ראש, הייתה עמדה מאוד ברורה לגבי השפעת הרפורמה על הכלכלה בתור יושב-ראש הוועדה, אז אתם יכולים להתדיין על זה

דוד ביטן: האפשרויות שהיא יכולה לעשות

שלי טל מירון: אנחנו כבר רואים את ההשלכות של ההפיכה על הכלכלה בישראל

אלון שוסטר: יש לי, יש לי, יש לי – הרפורמה הפכה לגז

זאב אלקין: אל תחגוג מוקדם מדי, אלון

שמחה רוטמן: תראה מה עשית

שמחה רוטמן:  למה אתה לא מחלק להם פה סוכריות כמו במליאה?     

קריאות: הוא חילק אתמול

זאב אלקין: הוא חילק

זאב אלקין:  תבוא יותר, אי אפשר לבוא לחמש דקות וליפול בול על סוכריות

זאב אלקין:  זה בשעות משבר מחולק פה, ברגעים קשים

דוד ביטן: בסדר

דוד ביטן:  אנחנו מתנצלים

זאב אלקין: למה? זה אחלה נושא לדון עליו

שלי טל מירון: אפשר לדון, נכון? יש לנו מה להגיד בנושא

דוד ביטן: יש לך עשר דקות

דוד ביטן:  רוצה, תדברי על הרפורמה, אין לי בעיה

זאב אלקין: איך אפשר בעשר דקות כל כך הרבה הסתייגויות?      

דוד ביטן: זה מה שנתתי לה

זאב אלקין: זה גם חוק גדול, לא חוק של שלוש שורות

דוד ביטן: אוקיי

דוד ביטן:  רבע שעה

שלי טל מירון: אני חוזרת להסתייגות 41, אולי אחר כך אני ארחיב בנושאים נוספים אם אתם כל כך מתעקשים

שלי טל מירון:       הסתייגות 41: בסעיף 2, בסעיף פנימי 26ו1, בתת סעיף (א), במקום "שלוש שנים מיום שניתן" יבוא "שנתיים מיום שניתן"

שלי טל מירון:  צריך להגביל את זה לתוקף שהוא סביר יותר

שלי טל מירון:      הסתייגות 64: בסעיף 7, בתוספת השנייה בתת סעיף (2)(א) במקום "או אל כתובת דואר אלקטרוני" יבוא "ואל כתובת הדואר האלקטרוני"

שלי טל מירון:  הגיע הזמן בשנת 2023 לעבור לדיגיטליות כמה שיותר, כמה שפחות לבזבז נייר אם אנחנו כבר מדברים על איכות סביבה ועל הדברים האלה

שלי טל מירון:      אני חוזרת להסתייגות 31, אני מקריאה אותה שוב: "בסעיף 2, בסעיף פנימי 26ה, בתת סעיף (ב)(1)(ד)" – בלבד, רק הסעיף הזה – "יבוטל "בבקשה שבתחומה נכללה קרקע שייעודה שטח ציבורי פתוח – ", ובסיפא יבוא, "ובפרט בקרקע שייעודה שטח ציבורי פתוח"

שלי טל מירון: "     הסעיף הזה, כתוב בו: אישר הגורם המאשר את הבקשה בתנאים, לא יקבע תנאים אלא בעניינים הנוגעים לאופן ביצוע העבודה המבוקשת או לעניין החזרת השטח לקדמותו בתחום ביצוע העבודה לאחר סיום העבודה; תנאים כאמור ייקבעו באחד או יותר מנושאים אלה בלבד

שלי טל מירון:      אני באמת חושבת שהסעיף הספציפי הזה זו הסתייגות מהותית

דוד ביטן: אתם יכולים להשיב לה על העניין הזה?     

שלי טל מירון: להגיד לכם שוב איזה סעיף? סעיף 26ה(ב)(1)

דוד ביטן: הם ייתנו תשובה ואז נראה, אולי התשובה תספק

שלי טל מירון: אני חושבת שצריך סמכויות יותר רחבות למהנדס

דוד ביטן: זו בדיוק הבעיה, שיש להם יותר מדי סמכויות

שלי טל מירון: לא, אבל מבחינה מקצועית

דוד ביטן: באשדוד ובחיפה אי אפשר לחבר שום דבר

נטע נוסבאום: תוכלי לחזור על הנוסח שאת מציעה?     

שלי טל מירון: ההסתייגות שלנו, אני מקריאה: בסעיף 2, בסעיף פנימי 26ה, בתת סעיף (ב)(1)(ד) יבוטל "בבקשה שבתחומה נכללה קרקע שייעודה שטח ציבורי פתוח – ", ובסיפא יבוא, "ובפרט בקרקע שייעודה שטח ציבורי פתוח"

שלי טל מירון:       לנו חשוב שבעצם הדרך תוחזר לתנאים שיגדיר המהנדס, זאת אומרת שאנחנו לא נפגע בבריאות הציבור, באיכות הסביבה, בתנאים שבהם אנחנו משתמשים בדרך הזאת

שלי טל מירון:  אנחנו רוצים להבטיח שגם אחרי שנעשות עבודות אנחנו מחזירים לציבור את הקרקע בצורה שהיא יועדה

משה גראזי: גברתי, זה מופיע כהשבת מצב לקדמותו

שלי טל מירון: ובסמכות מי החזרת המצב לקדמותו?     

משה גראזי: אלה הנחיות של המהנדס

שלי טל מירון: זאת אומרת, הוועדה והמהנדס מחליטים?     

משה גראזי: המהנדס מנחה את מי שמבצע את העבודה איך להחזיר את המצב לקדמותו

שלי טל מירון: אוקיי

צחי בר ציון: במסגרת התנאים

קריאה: ומי שאחראי על ההחזרה זה החברה שמבצעת את העבודות

דוד ביטן: בעניין של החזרת המצב לקדמותו ודאי שמהנדס ייתן להם הוראות איך להחזיר

שלי טל מירון: כן, אבל היא אמרה דבר נכון, מי אחראי להחזיר את המצב? החברה המבצעת

צחי בר ציון: רק לעשות סדר

צחי בר ציון:  אנחנו מדברים על הסעיף של סמכויות הגורם המאשר לתת תנאים, ואחד מהם זה לגבי השבת השטח לקדמותו, לרבות עניין הערבות, והכול מכוסה בתוך מה שהוא יקבע, ככל שהוא יקבע

שלי טל מירון: אוקיי

שלי טל מירון:  אז בסמכות המהנדס, כמו שאמרנו

צחי בר ציון: לקבוע

זאב אלקין: ואם יש מחלוקת מה זה לקדמותו – הרי אתה זוכר, כשהיה פה דיון על תאגידים מול השלטון המקומי הלכו כאסח על הסוגיה הזאת של השבת המצב לקדמותו

שלי טל מירון: נכון

שלי טל מירון:  אמרו ראשי הערים שהם מחזירים למצב מזעזע

זאב אלקין: ראשי ערים, היו להם הרבה תלונות על התאגידים

דוד ביטן: אתה תטפל בזה בוועדת המשנה

זאב אלקין: בסדר, אבל אני לוקח את הניסיון הרע שנצבר שם לפה

דוד ביטן: דווקא אתה רואה שאפילו שזה תאגיד מים, הרגולטור אומר להם, אל תחזירו את המצב בצורה נאותה

דוד ביטן:  מה קורה? הם פותחים את הכביש ואז הם רוצים להחזיר רק את המסלול - - -     

זאב אלקין: אבל הרבה פעמים מתפתחת מחלוקת

זאב אלקין:  למה? כי התשתיות הן נורא ישנות, אי אפשר להחזיר אותן לקדמותן, ואז מתחיל הוויכוח מי משלם את היתרות ועל מי זה נופל

דוד ביטן: בוא נגיד, אותם כללים לדעתי שאתה תקבע בעניין הזה, זה יחול גם כי זה אותה רשות מים

שלי טל מירון: אבל אולי צריך להוסיף את זה

שלי טל מירון:  אולי צריך להתייחס לזה

דוד ביטן: אנחנו לא יכולים להגדיר בחוק איך יחזירו את המצב לקדמותו

זאב אלקין: איך אתה תמיד מצליח כשאנחנו מעלים משהו, להפיל את זה עליי חזרה? יש לך יכולת

דוד ביטן: יש גם ערבות

טל פוקס: שהתווספה

דוד ביטן: הערבות שהחברה נותנת לעירייה

שלי טל מירון: מה גובה הערבות ומי קובע אותה?     

דוד ביטן: לא יכולנו לקבוע בחוק איזה גובה כי תלוי איזה עבודה ומה המצב בשטח

שלי טל מירון: אז לפי מה זה נקבע?      

דוד ביטן: כתבנו נדמה לי, ערבות סבירה

אליהו ברוכי: אנחנו פותחים את כל הדיונים מחדש?     

דוד ביטן: לא

דוד ביטן:  אלה ההסתייגויות, מותר

שלי טל מירון: מה לגבי שאר הדברים שהתייחסתי אליהם על הדואר האלקטרוני?     

דוד ביטן: יש לכם התייחסות מסוימת?     

שלי טל מירון: מה לגבי הנושא הדיגיטלי שציינתי?     

טל פוקס: לגבי הדואר האלקטרוני, התיקון שאתם מציעים הוא פשוט מוסיף את ה' הידיעה

טל פוקס:  הסעיף שהקראת אומר שצריך לשלוח באופן דיגיטלי

שלי טל מירון: לא

שלי טל מירון:  זה או/או, זה לא באופן דיגיטלי

טל פוקס: על איזה סעיף בדיוק את מדברת?     

שלי טל מירון: הסתייגות 20 שלנו, סעיף 2, סעיף פנימי 26ג, תת סעיף (א), לאחר "המבקש" יבוא "באופן אלקטרוני"

שלי טל מירון:  זה אחד

שלי טל מירון:      סעיף 7, תוספת שנייה, בתת סעיף (2)(א), במקום "או אל כתובת דואר אלקטרוני" יבוא "ואל כתובת הדואר האלקטרוני", שזה יהיה דיגיטלי כבר בהגדרה

צחי בר ציון: רק כדי שנבין

צחי בר ציון:  הכוונה היא בתוספת השנייה?     

טל פוקס: אני יכולה לנסות להסביר

טל פוקס:  בפנייה לבעל מקרקעין אנחנו לא יודעים מה האוריינות הדיגיטלית של בעל המקרקעין שאנחנו פונים אליו

טל פוקס:  אנחנו מאוד נשמח, אם הוא יכול לקבל דואר אלקטרוני, שהוא יקבל בדואר אלקטרוני אם הוא נתן דואר אלקטרוני לשם כך

טל פוקס:  אם הוא לצורך העניין אדם מבוגר מאוד או אדם שאין לו חשיפה אז רצינו לאפשר להעביר לו את זה גם בדרכים אחרות

שלי טל מירון: השאלה היא האם יש יוזמה לבקש מהאנשים האלה את הדואר האלקטרוני ולחסוך את הניירת הזאת, או שכן-כן, לא-לא, מה שבא

נטע שפירא: להדפיס עולה כסף

נטע שפירא:  אם יש לך אפשרות לשלוח, כמובן שאתה תעדיף

שלי טל מירון: אז אני שואלת

נטע שפירא: זה כדי להתאים לבן אדם שהוא בעל המקרקעין לתת את כל האפשרויות כדי שהמידע יגיע אליו

נטע שפירא:  אני חושב שכל הצדדים ישמחו

שלי טל מירון: זה בדחיפה שלכם? אתם שואלים את הגורמים?      

נטע שפירא: מי שמגיש את ההודעות האלה זה בעל הרישיון

נטע שפירא:  הוא מגיע לבעל המקרקעין המסוים ובהתאם לאותו בעל מקרקעין מסוים הוא ישמח כמובן לשלוח לו דיגיטלי, זה יחסוך לו המון כסף

טל פוקס: אני גם רוצה להגיד מילה לגבי ההסדרים הדיגיטליים

טל פוקס:  אם תראו, לאורך ההצעה, בכל מקום שבו אנחנו עוסקים בין חברות לחברות או בין רשויות לחברות, כן הגדרנו באופן מפורש שהתקשורת תהיה דיגיטלית בדיוק מהטעמים שאת אומרת – זה יותר יעיל, זה יותר חסכוני בזמן ובניירת, וזאת הכוונה

טל פוקס:      פה אנחנו מדברים על בעל מקרקעין שהוא אדם פרטי, אנחנו לא מכירים את אופי האדם הספציפי ולכן במקרה הזה חשבנו שלהגביל את זה זה בעצם לא נכון

טל פוקס:  כך הגיעה ההצעה, אנחנו לא הערנו לגבי העניין הזה למרות שבמקומות אחרים כן הייעוץ המשפטי לוועדה ביקש להוסיף הוראות נקודתיות לגבי העברת הודעות בצורה דיגיטלית כי באמת אנחנו לא מדברים על אוכלוסיות שאנחנו יודעים להגיד מראש שזאת הדרך היחידה שכדאי לתקשר איתה ויכול להיות שיהיה לאדם מבוגר נניח יותר נוח כן לקבל הודעה בדואר מאשר בדואר אלקטרוני

שלי טל מירון: אוקיי

שלי טל מירון:  אני מקבלת את התשובה

שלי טל מירון:  אני סיימתי, תודה

דוד ביטן: אוקיי

דוד ביטן:  אנחנו נצביע על ההסתייגויות של יש עתיד

זאב אלקין: אבל אלה הסתייגויות שונות, לא בדיוק כולן מקבץ

דוד ביטן: היא תחלק את זה

ד"ר עידית חנוכה: תשמע את כל ההתייחסויות לסעיף 17

טל פוקס: אבל אפשר להצביע על המקבץ הזה קודם

זאב אלקין: אבל זה לא מקבץ אחד, אלה נושאים שונים

זאב אלקין:  גברתי היועצת המשפטית, אלה נושאים שונים

טל פוקס: אני מדברת על ההסתייגויות של יש עתיד

זאב אלקין: לזה אני מתכוון

דוד ביטן: נצביע על הכול ביחד

זאב אלקין: איך על הכול ביחד? זה לא מקבץ אחד, אלה נושאים שונים

דוד ביטן: אלקין, מה זה משנה?     

זאב אלקין: בטח שכן

זאב אלקין:  יכול להיות שיש שם הסתייגויות מסוימות שאפשר לחבר אותן למקבצים אבל בטח לא כל ה-65

דוד ביטן: בסדר, היא תחבר

זאב אלקין: אני הקשבתי לה, אלה גם נושאים שונים לגמרי

דוד ביטן: בינתיים תדבר והיא תכין את העבודה

דוד ביטן:  אלקין, נמק את כל ההסתייגויות שלך

דוד ביטן:  כמה זמן אתה צריך? עשר דקות?     

זאב אלקין: נראה לי יותר, אבל עוד לפני שאני בא לנמק את ההסתייגויות היו לי שאלות ליועצת המשפטית בעניין נושאים חדשים

דוד ביטן: איזה נושאים חדשים? אין פה

זאב אלקין: יש פה שינויים משמעותיים בחוק, שלא היו בקריאה הראשונה

דוד ביטן: אז מה אתה רוצה, נושא חדש?     

זאב אלקין: בוודאי

דוד ביטן: בסדר

דוד ביטן:  נעשה נושא חדש אולי

דוד ביטן:  אתה יודע שיש לנו רוב, אז מה זה משנה

דוד ביטן:  אתה רוצה לגלגל את הזמן

זאב אלקין: לא ראיתי את אופיר כץ, מזמן לא נפגשנו, זאת הזדמנות לסדר לנו פגישה

דוד ביטן: יש לנו נושאים חדשים, הוא שואל

שמחה רוטמן: אנחנו נעשה קומבינה, נסדר לך פגישה בלי צורך שכולנו נהיה נוכחים בה

דוד ביטן: מה אתה טוען שהוא נושא חדש?      

טל פוקס: זאת ההנמקה שלכם להסתייגויות לסעיף 17?     

זאב אלקין: לא, עוד לפני זה

זאב אלקין:  לא הקשבת, אמרתי שעל פניו, כשעברתי על הנוסח, היות והנוסח עבר שינויים מאוד משמעותיים מאז קריאה ראשונה, נכנסו פה נושאים בפירוט רב שאני מניח שזאת הייתה - - -     

דוד ביטן: פירוט זה לא נושא חדש

זאב אלקין: תלוי איך, תלוי מה סוג הפירוט

זאב אלקין:  אתה דרך פירוט מכניס הרבה דברים שלא היו בקריאה ראשונה

דוד ביטן: לא, לא

דוד ביטן:  פירוט זה לא נושא חדש

דוד ביטן:  כל נושא מפרטים, זה הכול

זאב אלקין: את זה ועדת הכנסת תקבע

דוד ביטן: זה המצב

דוד ביטן:  אתה אומר פירוט

דוד ביטן:  פירוט זה לא נושא חדש

זאב אלקין: מספיק שנטענה טענה של נושא חדש

דוד ביטן: לא נכון

זאב אלקין: זה התקנון

דוד ביטן: אתה טוען ואני רץ לוועדת הכנסת?     

זאב אלקין: זה התקנון, בהחלט

דוד ביטן: אם זה לא רלוונטי, זה לא רלוונטי

זאב אלקין: בהחלט

זאב אלקין:  הייעוץ המשפטי בוועדת הכנסת מביע את עמדתו

דוד ביטן: אז יש תקנון ביטן, אני אומר לך כבר, שצריך שיהיה משהו שנעשה דיון עליו

דוד ביטן:  סתם לעשות?     

שמחה רוטמן: זה כמו בג"ץ

שמחה רוטמן:  לא משנה מה כתוב בחוק, עושים מה שרוצים

דוד ביטן: אם אין נושא חדש, בגלל שהוא אמר אני חייב לכנס? לא

דוד ביטן:  צריך שהיועצת תגיד שזה נושא חדש

זאב אלקין: לא

זאב אלקין:  הפוך

זאב אלקין:  היא אומרת את דעתה

זאב אלקין:  אדוני היושב-ראש, התקנון מאוד ברור בעניין הזה

זאב אלקין:  ברגע שנטען נושא חדש, עוצרים את הדיון בסעיף הרלוונטי

שמחה רוטמן: רק לא מצביעים

דוד ביטן: אם יש נושא חדש

דוד ביטן:  אם אין, אז אין

דוד ביטן:  לפי השיטה הזאת, כל הזמן נצטרך לרוץ לוועדת הכנסת

זאב אלקין: לפעמים

דוד ביטן: זה לא נכון, אתה ממציא פה את התקנון

זאב אלקין: לא

זאב אלקין:  זה התקנון

דוד ביטן: כשהייתי יושב-ראש קואליציה לא היה דבר כזה

זאב אלקין: אתה רוצה, אפשר לשאול את שגית

זאב אלקין:  זאת שיטת העבודה לאורך כל הדרך

דוד ביטן: לא נכון

זאב אלקין: לכן בדרך כלל, כדי לא לרוץ כל הזמן – הנה, התנסה בזה חבר הכנסת רוטמן – אוספים את כל הנושאים החדשים - - -     

שמחה רוטמן: אתה לא עוצר את הדיון

שמחה רוטמן:  אתה לא דייקת

שמחה רוטמן:  אי אפשר להצביע

שמחה רוטמן:  אפשר לנהל את הדיון, ולפני ההצבעה בסוף על הנוסח - - -     

זאב אלקין: ברור

זאב אלקין:  ואז מכנסים פעם אחת את ועדת הכנסת

שמחה רוטמן: אבל יש לי הצעה לייעול הדיון, חבר הכנסת אלקין ואדוני יושב-ראש הוועדה

שמחה רוטמן:  יכול להיות, הרי אולי הוא ישכנע אותנו בהסתייגויות

דוד ביטן: אין בעיה

דוד ביטן:  הסתייגויות בכל מקרה הוא ינמק

שמחה רוטמן: יכול להיות שחלק מההסתייגויות נושא חדש

זאב אלקין: לא, אני לא דיברתי על ההסתייגויות כנושא חדש, דיברתי על הנוסח עצמו

שמחה רוטמן: אני מבין

שמחה רוטמן:  אני אומר, אבל יכול להיות שחלק מההסתייגויות שלך יתקבלו כי תשכנע, ואז ההסתייגויות עצמן יהיו בגדר נושא חדש, אז אחרי שיהיה את הנוסח לפני ההסתייגויות נטען את כל הנושאים החדשים ואז נעלה לפני ההצבעה

זאב אלקין: אני לא מתעקש עכשיו

שמחה רוטמן: זה לא עוצר את הדיון

דוד ביטן: לא אצביע על זה, זה הכול

זאב אלקין: ברור

דוד ביטן: אם אתה רוצה לטעון פיליבסטר, זה משהו אחר

דוד ביטן:  תכלס, תגיד איזה נושא חדש

דוד ביטן:  אתה לא יכול סתם להגיד, אתה חייב לנמק לנו מה הנושא החדש

זאב אלקין: קודם כול, שתי תוספות – התוספת הראשונה והתוספת השנייה – כי בחוק המקורי כפי שעבר בקריאה הראשונה הייתה הפניה לתקן

זאב אלקין:  אתם פה הלכתם על פירוט מאוד מאוד גדול משמעותי

דוד ביטן: פירוט מותר

צחי בר ציון: מדובר בסעיפים שהיו בגוף החוק והועברו לבקשת הייעוץ המשפטי של הוועדה לתוספת

זאב אלקין: גם התוספת השנייה?     

צחי בר ציון: גם התוספת

דוד ביטן: אתה רואה?      

זאב אלקין: אוקיי

זאב אלקין:  הסבירו לי

דוד ביטן: אז אתה יורד מנושא חדש?     

זאב אלקין: בנושאים האלה כן, תיכף יהיו עוד

דוד ביטן: הפסדת בעניין

זאב אלקין: לא

זאב אלקין:  אני בן אדם הגיוני, כשנותנים לי תשובה הגיונית

זאב אלקין:  כל הפירוט הזה היה גם בתוספת הראשונה וגם בתוספת השנייה?     

טל פוקס: אני יכולה להסביר מה אנחנו ביקשנו להעביר

טל פוקס:  בעצם העברנו שני דברים לתוספות

טל פוקס:  התוספת הראשונה כוללת את המידע והמסמכים שיש לצרף לבקשה, אלה פרטים יותר טכניים ומקצועיים

טל פוקס:  גם רצינו להקל על קריאת ההסדר בחוק ולא בעצם להעמיס אותו בפרטים טכניים וגם בגלל שזה עניינים כל כך מקצועיים רצינו להשאיר איזושהי גמישות לתקן את זה במסגרת התוספת בלי צורך באישור הוועדה כי אלה עניינים שלהבנתנו הם פחות מהותיים ויותר מקצועיים

אלון שוסטר: בכלל, תוספת לא זקוקה לשינוי חקיקתי?     

טל פוקס: ההסדר של התוספת הזאת דורש תיקון חקיקתי, פשוט לא דורש את אותו תיקון חקיקה כמו החקיקה הראשית

זאב אלקין: אבל הוא דורש הסכמה בין השרים

זאב אלקין:  יש שם סידור מסוים, ראיתי, מורכב

טל פוקס: נכון

דוד ביטן: אבל אנשי המקצוע מטעם השרים הסכימו, אז סביר להניח שהם התייעצו עם השרים שלהם

זאב אלקין: זה שעכשיו הם הסכימו זה בסדר

זאב אלקין:  המנגנון שבונים, הוא מייצר אחר כך תהליך של הסכמות אם רוצים להכניס שינויים – לגבי חלק מהנושאים שני שרים, לגבי חלק לא

דוד ביטן: נכון

דוד ביטן:  בסדר גמור

זאב אלקין: אבל זה לא היה בחוק המקורי, המנגנון הזה

טל פוקס: זה היה בחוק המקורי בגוף החוק, זה עבר לתוספת

זאב אלקין: עם שני השרים האלה, בצורה כזאת כמות שזה פה?     

נטע שפירא: בחוק הראשי לא הייתה אפשרות לתיקון

טל פוקס: הייתה אפשרות לתיקון בחוק ראשי, באישור ועדה, ובעניינים המקצועיים והספציפיים האלה שבדרך כלל אני אעיר, נהוג לקבוע אותם בחקיקת משנה ולא בחקיקה ראשית

טל פוקס:  פה פשוט הוחלט להכניס את זה לתוך החוק עצמו, מצאנו לנכון להמליץ, וההמלצה שלנו התקבלה, להעביר את זה לתוספת כדי שלא יהיו כל הנתונים הטכניים האלה בתוך החוק עצמו

זאב אלקין: עכשיו שכנעת אותי הפוך, שזה כן נושא חדש

זאב אלקין:  כתוצאה מהשינוי הזה, אם קודם בחוק הראשי כמות שהוא הגיע, ניסיון להכניס שינויים בפרמטרים האלה היה צריך לעבור בכביש של החוק הראשי, עכשיו כתוצאה מהשינוי וזה ששמתם את זה בתוספת ויצרתם את המנגנון המיוחד הזה שהשרים - - -     

דוד ביטן: מה אתה רוצה, שזה יהיה נושא חדש? בסדר, נעשה לך ועדת כנסת

זאב אלקין: דווקא כבר ירדתי מזה

זאב אלקין:  עכשיו היועצת המשפטית שכנעה אותי שכן

דוד ביטן: אתה כל כך רוצה, בסדר

דוד ביטן:  זהו? נושא חדש על מה אתה רוצה?      

זאב אלקין: על שתי התוספות ומנגנון הקביעה בין השרים

דוד ביטן: בסדר, נכנס את ועדת הכנסת

דוד ביטן:  עכשיו יש לך עשר דקות לנמק את ההסתייגויות

זאב אלקין: בסדר גמור

דוד ביטן: מהעשר דקות כבר בזבזת רבע שעה

זאב אלקין: למה בזבזתי? זאת הגדרה מעליבה

דוד ביטן: מבחינתי

דוד ביטן:  מבחינתך לא בזבזת

טל פוקס: רק בעניין של התוספות, שוב, זה העברה של פרטים טכניים לתוספת, לא נכנס פה שום דבר מהותי שלא היה קודם

דוד ביטן: לא משנה, אנחנו נעשה

זאב אלקין: לא, אבל כתוצאה מההעברה הזאת כמו שאת הסברת, מה שפעם דרש שינוי בחקיקה הראשית אם היו משאירים את זה בגוף החוק הראשי, עכשיו הפעלתם פה מנגנון שהוא מאפשר שינוי מהיר יותר, לא דרך חקיקה ראשית

טל פוקס: לעניין פרטים טכניים ומקצועיים

זאב אלקין: בוודאי

זאב אלקין:  זה שינוי

דוד ביטן: לא משנה מבחינתנו

דוד ביטן:  בכל מקרה כבר יש ועדת כנסת, אז תטען שם את ההמשך

דוד ביטן:  חבל על הזמן

זאב אלקין: אוקיי

זאב אלקין:  עכשיו לגבי ההצעות שלנו להסתייגויות, הן רובן טכניות ויש איזשהו עיקרון מנחה את רובן, שלוחות הזמנים שנקבעו כאן לדעתנו הם צפופים מדי ואנחנו מציעים לשנות אותם בתחנות השונות

זאב אלקין:  גברתי היועצת המשפטית, אם את רוצה לעקוב איתי, אני אעבור את המקומות הרלוונטיים

זאב אלקין:       קודם כול, סעיף 17(2)26ב(1)(א)

טל פוקס: איזה מספר הסתייגות?     

זאב אלקין: הסתייגות 1

זאב אלקין:  אני הולך לפי הסדר

דוד ביטן: צפוף מדי, אתה טוען? אתה רוצה להרחיב את זה?      

זאב אלקין: בהחלט

שמחה רוטמן: אני רק רוצה להעיר לפרוטוקול, אדוני היושב-ראש, שמבחינתי כל שינויי הנוסח שנעשו בין הקריאה הראשונה לבין הנוסח עכשיו שעומד, זה נושא חדש ולדעתי צריך לדון גם בזה

דוד ביטן: נראה לך? כל שינויי הנוסח?     

שמחה רוטמן: כן

שמחה רוטמן:  כל שינויי הנוסח שנעשו מהווים נושא חדש, תעלה אותם גם לוועדת הכנסת

דוד ביטן: אין לי בעיה, אם כי זה גם לא נושא חדש

דוד ביטן:  לא הוא נושא חדש ולא אתה נושא חדש

שמחה רוטמן: ליתר ביטחון

יונתן פלורסהיים: - - -     

דוד ביטן: הבנתי

דוד ביטן:  הוא מגן עלינו מכל הבחינות, אבל - - -     

שמחה רוטמן: כי אני קראתי אותם, פשוט השתכנעתי

דוד ביטן: אין בעיה

דוד ביטן:  תבין, תכלית החוק היא שנזרז את התהליך שהחברות צריכות להגיש את הבקשות, ולכן צמצמנו גם את המועדים על מנת שזה יהיה יותר מהיר

דוד ביטן:  זאת הסיבה

דוד ביטן:  עכשיו אתה רוצה עוד פעם להוביל אותנו למצב שכל דבר יהיה הרבה זמן?     

זאב אלקין: לא דרמטית

זאב אלקין:  לא, לא הרבה זמן, אבל עדיין אני חושב שלוחות הזמנים האלה הם צפופים מדי

זאב אלקין:  אגב, כל ההסתייגויות הן כמובן בשם כל הסיעה של המחנה הממלכתי, כאמור

זאב אלקין:       למשל בסעיף הזה שהפניתי אליו, 26ב(1)(א), אנחנו מציעים לתקן את ה-15 יום ל-21 יום

זאב אלקין:  לא מציעים לתת חודשים אבל בכל זאת, לוחות הזמנים נראים לנו צפופים מדי

זאב אלקין:       כנ"ל בהסתייגות השנייה, בסעיף 17(2)26ד(א)

שמחה רוטמן: הסברתי לו את זמני הדיבור של ההסתייגויות, שאתה רוצה לדבר הרבה במליאה פשוט

זאב אלקין: לא

זאב אלקין:  בגלל שזה חוק ההסדרים, בשונה מחקיקה שכבודו הוביל, ממילא כמו שאומר היושב-ראש מתוקף ניסיונו, ובצדק, יהיה פה סעיף 98 אחד גורף על הכול, ולכן זמני הדיבור במליאה דווקא ייקבעו

שמחה רוטמן: נכון

זאב אלקין: אם אתם כבר רוצים שיתוף בחוויה אופוזיציונית, הקרב האופוזיציוני בחוק ההסדרים הוא בוועדות בניסיון להביא בשורה התחתונה לכמה שאפשר יותר פיצולים בגלל שלא הספיקו לטפל בהם, שיהפכו לחוקים

דוד ביטן: או זה או להאריך את הזמן שלא הספיקו

זאב אלקין: יספיקו

זאב אלקין:  היות והממשלה לא תוותר על החוק, אז באיזשהו שלב כשלוחות הזמנים יתחילו ללחוץ, יגידו נפצל את זה וזה שלא הספקנו, נטפל בהם כחקיקה נפרדת, ואנחנו תומכים במגמה הזאת כי כעיקרון, הגישה של האופוזיציה תמיד, כמה שפחות חקיקה בחוק ההסדרים וכמה שיותר חקיקה נפרדת

דוד ביטן: כמה חוקים אתם אישרתם בחוק ההסדרים שלכם?     

זאב אלקין: אישרנו לא מעט

דוד ביטן: אז מה אתה רוצה?     

זאב אלקין: אגב, חלקם חוקים משמעותיים

דוד ביטן: הכול משמעותי, רק שזה לא עוזר לאף אחד

שמחה רוטמן: אגב, בניגוד אליכם, אצלנו הקואליציה דחפה מאוד לפיצולים

זאב אלקין: כמה פיצלתם?     

שמחה רוטמן: לא, אנחנו פיצלנו המון

זאב אלקין: הנה, אני אשאל את יושב-ראש ועדת הכלכלה

זאב אלקין:  הנה, פה בוועדת הכלכלה יש המון סעיפי חוק הסדרים

זאב אלקין:  אתה מתכוון לפצל משהו?      

דוד ביטן: לא

דוד ביטן:  יש לנו בעיה רק עם אחד

שמחה רוטמן: לא, אבל פיצלנו מראש בוועדת כספים הרבה מאוד

זאב אלקין: לא כזה הרבה

זאב אלקין:  לא בכספים

זאב אלקין:  בוועדת הכנסת

דוד ביטן: יש לנו בעיה רק עם הפטם

זאב אלקין: לא כזה הרבה כי חבר סיעתך שישב שם, על כל מה שבהתחלה סוכם שמפצלים, הגיש רוויזיות ואחר כך בשעת לילה מאוחרת בסיום הדיון מתברר ששר האוצר הצליח לשכנע את יושב-ראש הקואליציה שהוא גם יושב-ראש הוועדה

דוד ביטן: סיימת?      

זאב אלקין: לא, אני רק בהסתייגות השנייה

זאב אלקין:  בסעיף הזה, 26ד(א), גם שם אנחנו מבקשים לתקן את ה-15 יום ל-21 יום

זאב אלקין:       ההסתייגות השלישית היא בסעיף 17(2)26ה(א)

דוד ביטן: בסדר, זה אותה מגמה

דוד ביטן:  כל אחד אתה רוצה להסביר?      

זאב אלקין: כן, אבל זה בנושאים שונים, במקומות שונים

זאב אלקין:  כאן אנחנו מציעים לתקן את ה-30 שמופיע כאן ל-40

זאב אלקין:  להמשיך?     

דוד ביטן: תמשיך, אני אתך

דוד ביטן:  אני חייב להגיב על כל דבר?     

זאב אלקין: לא, אבל אולי אם אתה רוצה אז אני עוצר

דוד ביטן: לא, אני אתך

זאב אלקין: אתה יודע שאני מאוד מכבד אותך

דוד ביטן: אבל תשנה משהו

דוד ביטן:  תשנה 21 ל-23

זאב אלקין: למה? אנחנו עקביים

זאב אלקין:  לא הכול 21, תלוי את מה אנחנו משנים

זאב אלקין:  אמרתי, עכשיו את ה-30 אנחנו משנים ל-40, לא ל-21

זאב אלקין:  זה הכול אותה מגמה של הרחבה

זאב אלקין:  קיימנו התייעצות עמוקה עם חבר הכנסת שוסטר בתוך הסיעה והגענו למסקנה שזה מה שצריך

דוד ביטן: שוסטר הוא מומחה לחקלאות, ולביטחון

דוד ביטן:  בגז, לא נראה לי שהוא קיים התייעצות

זאב אלקין: קודם כול, יש פה שימוש דווקא בשטחים חקלאיים, שזה תמיד מאוד מטריד את חבר הכנסת שוסטר

דוד ביטן: לא, זה מתחת לקרקע, לא מעל הקרקע

זאב אלקין: עדיין

דוד ביטן: עדיין, הגידול החקלאי נשאר

אלון שוסטר: לא, חלק גדל מתחת לקרקע

דוד ביטן: לא, ההיפך

דוד ביטן: נכנסים מתחת לקרקע, וגם, קבענו בחוק – בשבילך עשינו את זה – שאם נגרם נזק למטע בעקבות הדבר זה, גם ישלמו פיצוי

זאב אלקין: אני יכול להמשיך?     

דוד ביטן: כן, תמשיך

דוד ביטן:  יש עוד הסתייגויות שמתייחסות פה לנושאים של הזמן, למשל הסתייגות 4 זה לסעיף 17(2)26ה(ד)

דוד ביטן:  פה דווקא מקצים לגורם הרלוונטי חמישה ימים ואנחנו חושבים שזה צפוף מדי והצענו שבוע – אתה רואה, לא 21, אנחנו מתייחסים לפי הנושא ולפי כמות הזמן

דוד ביטן: אתה אומר שאתה ענייני

זאב אלקין: בוודאי

דוד ביטן: תיקנה אותי היועצת המשפטית – עקבי

זאב אלקין: עוד לא עליתי לדרגת ענייני, אני אנסה בהמשך

זאב אלקין:  ההסתייגות הבאה שלנו מתייחסת לסעיף 17(2)26ה(ה)

זאב אלקין:  כאן אתם החלטתם להקצות שלושה ימים לשליחת עותק מההחלטה, אנחנו גם כאן מציעים להגדיל את זה לחמישה כי לדעתנו אף אחד לא יעשה את זה בשלושה ימים

זאב אלקין:  מהיכרותנו עם המערכת, פשוט כולם יהיו עבריינים

דוד ביטן: רגע, אולי נקבל את זה

דוד ביטן:  זה רק הודעה

דוד ביטן:  מה הבעיה?     

זאב אלקין: אתה לא מכיר את המערכת הבירוקרטית? נראה לך שתוך שלושה ימים היא תמיד תדע לשלוח את העותק של ההחלטה?     

דוד ביטן: אם כתוב בחוק, הם יצטרכו לעמוד בזה

דוד ביטן:  כן, למה לא?     

זאב אלקין: כולנו מכירים את המערכות, זה פשוט יהפוך אותם לעבריינים

דוד ביטן: אפשר להגיד, אם יעשו את זה בארבעה-חמישה ימים אף אחד לא יכניס אותם לכלא

זאב אלקין: אז לכן אנחנו מציעים מראש

דוד ביטן: החוק אומר שלושה ימים

זאב אלקין: להקצות להם חמישה ימים ולא שלושה ימים

דוד ביטן: אז הם יעשו את זה בשבעה ימים

דוד ביטן:  בשביל מה?     

אלון שוסטר: שלושה ימי עבודה, זה יותר הגיוני משלושה ימים קלנדריים

זאב אלקין: אגב, זו באמת שאלה נכונה, העלה פה חבר הכנסת שוסטר

דוד ביטן: זה במסגרת ההתייעצות?      

זאב אלקין: הוא צודק

זאב אלקין:  הימים פה הם ימים קלנדריים או ימי עבודה?      

דוד ביטן: קלנדריים

זאב אלקין: שלושה ימים זה יכול להיות סופשבוע

דוד ביטן: זה רק להעביר הודעה, אז הוא יעביר ביום ראשון

זאב אלקין: איך הוא יעביר הודעה בסופשבוע?      

דוד ביטן: קודם כול, סופשבוע זה לא שלושה ימים

דוד ביטן:  סופשבוע זה יומיים

זאב אלקין: זה יומיים, לפעמים כשיש חגים זה שלושה

זאב אלקין:  אולי נשכנע אותך לקבל את ההסתייגות שלנו, לשם שינוי

דוד ביטן: מה אתה רוצה שיהיה?     

זאב אלקין: חמישה ימים

דוד ביטן: ואתה מבטל את הנושא החדש?     

זאב אלקין: לא

זאב אלקין:  מה הקשר?     

דוד ביטן: בוא נעשה דיל

דוד ביטן:  תקבל משהו ותבטל את הנושא החדש

זאב אלקין: נושא חדש לא אבל אני יכול לצמצם את ההנמקה של שאר ההסתייגויות, אם שכנענו אותך

דוד ביטן: זו הנמקה טובה וגמרת את הזמן

זאב אלקין: לא גמרתי

זאב אלקין:  אני כרגע בהסתייגות מספר 5 מתוך 24

זאב אלקין:  איך גמרתי, אדוני היושב-ראש?     

דוד ביטן: זה שאתה הולך איתי אחד-אחד

דוד ביטן:  נתתי לך לנמק

זאב אלקין: אבל אתה רואה כמה זה חשוב?      

דוד ביטן: מאוד חשוב

אלון שוסטר: לא צריך לשים אנשים עבריינים, אין טעם

זאב אלקין: או לתקן את זה לשלושה ימי עבודה, זו גם אופציה אגב

דוד ביטן: אני מוכן ללכת לקראתך בדברים מסוימים אבל תבטל את הנושא החדש

זאב אלקין: למה?      

דוד ביטן: כי אין נושא חדש

דוד ביטן:  עזוב, זה סתם, זה רק בשביל הפיליבסטר

דוד ביטן:  אם היה משהו נושא חדש, אני הולך אתך לדיון

זאב אלקין: א', בהחלט יש

שמחה רוטמן: גם אם אתה מגיע לסיכום זה לא אומר שאני מושך את הנושא חדש שלי

זאב אלקין: ממילא יש לך נושאים חדשים

שמחה רוטמן: אם אתה מבטל, גם אני מבטל

זאב אלקין: כזאת ותרנות, חבר הכנסת רוטמן

שמחה רוטמן: כדי להגיע להסכמות תראה כמה אני מוכן להשקיע

זאב אלקין: זה עובד גם בבית הנשיא? אפשר בשמך להעביר להם?      

שמחה רוטמן: תראה איזה פשרן אני

זאב אלקין: לא הצלחתי לשכנע שלושה ימי עסקים

דוד ביטן: אמרתי לך, אני מוכן להתפשר

זאב אלקין: לא

זאב אלקין:  נושא חדש אני לא אוותר

זאב אלקין:  זה ציפור נפשי, אדוני היושב-ראש

זאב אלקין:  איך אני אוותר על זה?      

דוד ביטן: זה לא משמעותי

דוד ביטן:  גם אם מישהו יאחר, מה זה עבריין, מה יעשו לו?      

זאב אלקין: אבל באמת, תכתבו שלושה ימי עסקים

זאב אלקין:  אמיתי

זאב אלקין:  מה אכפת לכם?     

דוד ביטן: אני מוכן לעשות תיקונים מסוימים אם אתה כל כך מתעקש

זאב אלקין: לא, זה הגיוני

זאב אלקין:  מה, זה אמא שלי?      

דוד ביטן: עכשיו, בגלל שאתם מאריכים לי את הזמן, את הדיון בנושא הבנקים אני אדחה למחר, הח"כים יבואו גם מחר

דוד ביטן:  מחר קבענו שלא יהיה, אז תחליטו אתם

זאב אלקין: אם צריך, אנחנו נבוא

שלי טל מירון: בדיוק

שלי טל מירון:  אנחנו פה

דוד ביטן: בסדר, גם אני פה

שלי טל מירון: מקבלים משכורת מהציבור

זאב אלקין: לא שכנעתי לגבי שלושה ימי עסקים?      

דוד ביטן: לא משנה

דוד ביטן:  מה אתה רוצה? זו הבעיה שלך, לקבל איזו הסתייגות אחת?     

זאב אלקין: לא

זאב אלקין:  במקרה הזה, ספציפית, זה נראה לי גם הגיוני

זאב אלקין:  בוא נעזוב את הפיליבסטר, נדבר עניינית

זאב אלקין:  באמת, אם אתם רוצים לזרז לוחות זמנים ורוצים שלושה ימים, תכתבו שלושה ימי עסקים

דוד ביטן: אין לי בעיה לקבל את זה, בגדול

דוד ביטן:  יש לכם איזו בעיה עם זה?      

משה גראזי: אנחנו מעדיפים חמישה ימים ולא שלושה ימי עסקים

זאב אלקין: גם אופציה, אותו דבר, נותן אותה תוצאה

דוד ביטן: אוקיי

דוד ביטן:  מקבל את זה, למה לא?     

זאב אלקין: יפה

זאב אלקין:  אז כמו שהבטחתי, בגלל שאתה נדיב ומקבל, אני עוצר את ההנמקה

דוד ביטן: כל הכבוד

זאב אלקין: הבטחתי – מקיים, כי זה אותו עיקרון גם ברוב המוחלט של ההסתייגויות האחרות

דוד ביטן: מאה אחוז

דוד ביטן:  מי עוד צריך לנמק? איזה מפלגה?     

ד"ר עידית חנוכה: חד"ש-תע"ל

דוד ביטן: לא דחינו להם כי הוא לא היה?     

ד"ר עידית חנוכה: יש להם עוד סט

טל פוקס: הסתייגות של חד"ש-תע"ל לסעיף 17

דוד ביטן: נמק לסעיף 17

עופר כסיף: תודה רבה

עופר כסיף:  בסעיף 17, סעיף 26ב(3)(ב), אנחנו מציעים להוסיף את המילים "לאחר עריכת תסקיר סביבתי"

עופר כסיף:  אנחנו ראינו, לא רק בהקשר המדובר פה אלא גם בהקשרים אחרים, למשל בנושא של תכנון בחוקים אחרים, שמשום מה, ההיבט הסביבתי נדחק לקרן זווית

עופר כסיף:  אני מציע פה עניינית

דוד ביטן: זה לא נכון שזה נדחק לקרן זווית כי כל המשמעות של חיבור לגז זה בשביל הסביבה, קודם כול

עופר כסיף: אוקיי

עופר כסיף:  אני אאריך על זה

עופר כסיף:  אנחנו מציעים פה להוסיף "לאחר עריכת תסקיר סביבתי", מהסיבה הברורה – וכאן אני אתייחס למה שאתה הערת, כבוד היושב-ראש

עופר כסיף:       הייתה התחייבות בממשלה הקודמת לצמצם באופן משמעותי עד 2030 את כל השימוש בדלקים פוסיליים, ולצערי, הממשלה הנוכחית החליטה דה פקטו שזה לא יקרה

עופר כסיף:  זה שאתה אומר שזה כביכול טובת הסביבה – לא, אני לא מסכים לזה

עופר כסיף:  כדי שבאמת לא יהיה נזק סביבתי צריך לעבור לאנרגיות חלופיות, לאנרגיות מתחדשות

דוד ביטן: בינתיים, גז עדיף מנפט

דוד ביטן:  לא?      

עופר כסיף: תראה, אתה יכול להגיד שזה עדיף אבל בוא אני אתן לך דוגמה

עופר כסיף:  אנחנו נמצאים באזור שיש בו קצת שמש מדי פעם, ואם המדינה הייתה משקיעה למשל בפנלים סולריים, עם המצברים כמובן כדי שזה יצטבר, אם היו משקיעים בזה במקום להשקיע באנרגיות מזהמות, כולל גז, כולנו היינו יוצאים נשכרים

דוד ביטן: אז מה אתה אומר? בגלל שיש - - -     

עופר כסיף: קודם כול, כן, אבל זה לא העניין, אני עונה על מה שאתה אמרת

עופר כסיף:  אתה אמרת פעמיים עכשיו שהשימוש בגז הוא עדיף על שימוש בנפט

עופר כסיף:  בסדר, אבל גם אם לרגע אני אסכים אתך לגבי הנושא הזה ושזה מה שעומד כרגע על הפרק, צריך שיהיה תסקיר סביבתי

עופר כסיף:       ואני חוזר על מה שאמרתי גם קודם

עופר כסיף:  ראינו את זה בנושא למשל של ועדות תכנון

עופר כסיף:  גם בוועדות תכנון שהיו נציגים לתנועות סביבתיות, היום הוציאו אותם

עופר כסיף:  יש נסיגה – לא שקודם המצב היה אידיאלי אבל יש נסיגה

דוד ביטן: חברי הכנסת, כיוון שלא תהיה הצבעה עד לדיון בנושא חדש, אתם יכולים ללכת בינתיים, מי שרוצה

זאב אלקין: אני לא מתעקש

זאב אלקין:  אתה  יכול להצביע על ההסתייגויות

דוד ביטן: לא, אני רוצה לקיים את כל ההצבעות ביחד

עופר כסיף: לכן, אני חוזר ואומר שעריכת תסקיר סביבתי היא הכרחית כדי שיהיה ברור לגמרי שיהיו אנשי מקצוע, שיהיו אנשים בלתי מוטים, שהם ייתנו את חוות דעתם המקצועית לגבי הסיכונים והסיכויים מבחינה סביבתית

עופר כסיף:       כנ"ל לגבי הסתייגות 8 שאנחנו הצענו, שגם פה יהיה תסקיר בריאותי בטרם האישור

עופר כסיף:  כלומר, אנחנו מדברים גם על תסקיר סביבתי, גם על תסקיר בריאותי

עופר כסיף:       יש פה שני היבטים שהם כמובן קשורים אחד בשני, שלא ניתנת להם מספיק תשומת לב

עופר כסיף:  לכן, אנחנו מבקשים שהנושאים האלה יילקחו בצורה רצינית לתשומת הלב ושיהיה כתוב במפורש שיהיו תסקירים בריאותיים וסביבתיים

עופר כסיף:       אני ממשיך

עופר כסיף:  אחר כך, בנוסף לתסקירים, אנחנו מציעים גם בסעיף 26ב, בתת סעיף (6), שבמקום 10,000 מטרים יהיה כתוב 7,500

עופר כסיף:  לאחר מכן, במקום 15 ימים יהיו 50 יום; אני מדלג פה קצת

עופר כסיף:       אני חוזר עוד פעם לכל מה שקשור לנושאים, גם הסביבתיים, הבריאותיים, חברתיים

עופר כסיף:  בסעיף 26ה(ב)(1)(ה) אנחנו מבקשים להוסיף את המילים "שמירה על תקינות החיים החברתיים"

עופר כסיף:      אני חוזר ואומר, בכל מה שקשור לנושא שבו אנחנו דנים, למרות שאני הבהרתי ובהזדמנויות המתאימות אני אבהיר שוב, החלופה של אנרגיות מתחדשות היא הכרחית

עופר כסיף:  צריך לצמצם כמובן את השימוש בנפט, אבל בכל הדלקים הפוסיליים, כולל בגז

עופר כסיף:      לכן, בהמשך למה שאמרתי קודם על תסקיר בריאותי ועל תסקיר סביבתי, אני גם מבקש פה להוסיף שבסעיף 26ה(ב)(1)(ה) יהיה כתוב: שמירה על תקינות החיים החברתיים

עופר כסיף:       כנ"ל לגבי הגנה על מערכות אקולוגיות

עופר כסיף:  גם פה, אני מדבר על סעיף 26ה(ב)(1), יתווסף סעיף קטן (יא) הגנה על מערכות אקולוגיות חיוניות, משאבי טבע וערכי נוף

עופר כסיף:       אני רוצה להדגיש את זה שוב: הגנה על מערכות אקולוגיות חיוניות, משאבי טבע וערכי נוף

עופר כסיף:  אני מחבר לזה גם את מניעת מפגעים ומטרדי רעש, ריח וזיהום נוף, נקיטת כל אמצעי שמטרתו מניעת פגיעה חמורה בשגרת החיים החברתית

עופר כסיף:  אין מספיק תשומת לב, לא בחוק הזה, כמו בחוקים אחרים, לכל מה שקשור למרקם החברתי והסביבתי שעלול להיפגע – בין אם זה בחיי קהילה, בין אם זה בהקשר הסביבתי, בין אם זה בהקשר החברתי ובין אם זה בהקשר הבריאותי

עופר כסיף:  אני אסתפק בזה

דוד ביטן: תודה

דוד ביטן:  עוד משהו?     

עופר כסיף: לא שמעת

דוד ביטן: מה אני אעשה

דוד ביטן:  שמעתי את ההתחלה

טל פוקס: יש הסתייגויות של קבוצת חד"ש-תע"ל לאחרי סעיף 17? הצעתם תוספות לאחרי סעיף 17?     

עופר כסיף: לאחר סעיף 50 את מתכוונת?      

טל פוקס: אין לנו סעיף 50 בהצעת חוק ההסדרים שנוגע לגז טבעי, אז אני מניחה שזה אחרי סעיף 17 לתיקון

ד"ר עידית חנוכה: הוא מדבר כנראה על החשמל

ד"ר עידית חנוכה:  50 זה פרק אנרגיה

טל פוקס: אלה הסתייגויות שרלוונטיות לחוק הזה?      

עופר כסיף: אני רואה עכשיו, לאחרי סעיף 17

דוד ביטן: אוקיי

דוד ביטן:  הוא אומר שזה לא שייך, זה לא רלוונטי לחוק הזה

טל פוקס: אפשר להוריד את ההסתייגויות האלה מבחינתכם?     

עופר כסיף: לא להוריד

טל פוקס: לא לנמק

טל פוקס:  אוקיי

דוד ביטן: יש לנו עוד הסתייגויות שמישהו צריך לנמק? לא

טל פוקס: לסעיף 17א לא הוגשו הסתייגויות

טל פוקס:  לסעיף 17ב לא הוגשו הסתייגויות ולסעיף 17ג לא הוגשו הסתייגויות

דוד ביטן: סיימנו את הנימוקים בחוק הזה, סיימנו את הדיון על התיקונים

דוד ביטן:  אני עושה הפסקה בחוק הזה עד שנכנס את ועדת הכנסת

דוד ביטן:  בשעה 11:20 נתכנס לחוק הבנקאות

דוד ביטן:  הישיבה נעולה